Cara FAMA Lawan ‘Market’ Durian Dengan Thailand

Nak tahu kenapa durian Musang King mahal? 15 tahun lalu, Musang King ini tiada harga pun. Malahan, durian juga tiada harga.

D24 gred AA saya ambil di Segamat RM0.90 sahaja sekilo. Jual dekat depan South City RM3.50 sekilo, tiga kilo RM10.

XO, 101 pun RM6 sekilo. Itulah paling mahal. Durian kampung orang campak-campak sahaja.

Sekarang tak payah cerita. Nampak gerai durian pun pecut laju-laju, takut anak-anak minta.

Anda mesti cakap ‘ini kerja peniaga Cina, naikkan harga durian’.

Anda sebenarnya silap. Ini semua kerja orang kita. Atau lebih tepat lagi Lembaga Pemasaran Pertanian Persekutuan yang juga dikenali sebagai FAMA.

Selama bertahun-tahun durian yang masuk dalam pasaran China adalah durian Thailand. Durian ini agak tawar (bland), sebab dia diperam dan amalan agronomi mereka berbeza.

Tetapi selepas memasuki pasaran China bertahun lamanya dan menguasai pasaran di sana, orang China menjadi sudah terbiasa dengan rasa itu.

10 tahun lepas, FAMA ditugaskan untuk menembusi pasaran China. Satu tugas yang hampir mustahil. Macam mana nak tembusi pasaran sana.

Jadi mereka pun bawa durian Raja Kunyit. Sebab warna dan rasa dia lebih kuat dari durian Thailand.

Bila sampai di Expo China mereka mempunyai masalah. Berapa nak letak harga?

Ada yang mencadangkan rendah sedikit daripada Thailand. Ada cadangkan harga yang sama. Sebab ingin bersaing dan kalau mahal sangat orang tak beli.

Selepas perbincangan, mereka ambil satu keputusan drastik.

Memandangkan mereka tidak boleh bersaing dengan Thailand dari segi kuantiti mereka akhirnya bersaing dari sudut kualiti.

Dan harga dia letak out of this world (tidak masuk akal).

Dan ceritanya adalah durian ini adalah durian yang super rare dan harganya amat mahal!

Hari pertama booth Thailand penuh, tapi masuk hari kedua booth Thailand kosong.

Semua orang datang bertumpu dekat booth Malaysia. Semua nak rasa durian 1500 yuan sekilo itu macam mana rasa.

Dan memang sedap, sebab mereka sudah biasa makan durian Thailand yang tasteless (tawar).

Walaupun harga 1500 yuan, orang ramai sanggup beli sehingga beratur dan yang membeli semuanya adalah golongan nyonya tua.

Bila dah nak habis, mereka (FAMA) bertanya kepada pembeli ‘kenapa dia beli sedangkan harga mahal?’

Nyonya ini jawab, durian ini simbol status. Bila dia bawa balik ke rumah, jiran-jiran boleh menghidu baunya. Dan bila jiran tanya berapa harga, dengan bangga mereka jawab 1500 yuan sekilo!

Esoknya pula jiran itu datang, sebab mana boleh kalah. Sebelah rumah dah beli, dia pun nak juga.

Jadi dari sini, bermulalah kisah Malaysia mengeksport durian Musang King ke China.

Mereka memasarkan kepada emosi, bukan pada rasional akal.

Jadi bila sudah ‘meletup’, makin ramai orang nak cari durian Malaysia, permintaan makin naik dan secara tak langsung harga durian lain naik.

Itu yang jadi mahal sampai  durian kampung mencecah harga RM12 sekilo.

Tapi tidak mengapa, sekurangnya orang kampung dan petani boleh mendapat duit lebih sikit. Rata-rata pun orang kita juga.

Itulah kisah kehebatan orang FAMA berniaga. Jangan anda cakap orang kerajaan makan gaji buta sahaja.

Durian Musang King dari Malaysia juga mula dijual melalui rangkaian kedai Alibaba yang terkenal di China iaitu FreshHema. Baca lebih lanjut mengenainya di pautan di bawah.

Durian Musang King Dari Malaysia Sudah Mula Dijual Di Rangkaian Kedai Alibaba China

KFC China Perkenal Menu ‘Unik’ Gandingan Nuget Dengan Durian


Ini Caranya Untuk Gabung Gambar ‘Duplicate’ Pada iPhone Untuk Kosongkan Ruang Storan

Gambar duplicate merupakan punca utama menyebabkan storan dalaman iPhone menjadi terhad. Salah satu solusinya adalah dengan cara padam gambar duplicate yang terdapat pada aplikasi Photos yang digunakan.

Anda boleh gabungkan gambar menerusi perisian iOS tanpa perlu menggunakan aplikasi pihak ketiga dengan mudah sekaligus menjimatkan storan dalaman peranti. Boleh ikuti tutorial di bawah untuk mengetahui dengan lebih lanjut.

1. Pertama sekali, pergi ke aplikasi Photos dan pilih menu Album.

2. Kemudian, skrol ke bawah pada bahagian Utilities lalu pilih menu Duplicates.

3. Di sini, anda bakal dipaparkan dengan senarai gambar dan video yang mempunyai fail yang sama. Tekan Select dan pilih mana-mana gambar atau video yang anda ingin gabungkan pada senarai yang dipaparkan.

4. Anda juga boleh pilih kesemua fail media sekaligus dan tekan pada menu merge di bahagian bawah. Selepas itu, selesai sudah proses gabungan gambar atau video yang sama menjadi satu fail sahaja.

Dengan menggabungkan fail media ini, anda boleh menjimatkan storan dalaman pada peranti sekaligus membolehkan lebih banyak gambar atau video baharu ditambah menerusinya. Perlu diingatkan, sebarang perubahan bakal memberi kesan kepada album gambar yang disimpan pada iCloud termasuklah di iPad dan sebagainya.

Diharapkan dengan tutorial cara gabungkan gambar duplicate ini boleh menyelesaikan masalah storan yang mungkin menghantui anda selama ini. Kongsikan artikel ini kerana sebahagian pengguna iPhone mungkin tidak mengetahui perkara ini dan menghadapi masalah yang sama.


6 Cara Untuk Guna Duit Raya Anda Dengan Lebih Baik

Perayaan Hari Raya Aidilfitri telahpun sampai ke pengakhirannya. Ketupat dan rendang sudah dimakan, saudara-mara sudah pulang ke bandar untuk bekerja, segala salah laku pun sudah dimaafkan, duit raya pun telah diterima dengan gembira.

Semasa sambutan Hari Raya masih ada sebilangan daripada kita yang menerima duit raya yang diberikan oleh ibu bapa dan saudara-mara yang tersayang.

Jumlah duit raya mungkin mencecah puluhan hingga ratusan ringgit. Persoalan yang timbul sekarang ialah, “Bagaimana saya nak gunakan duit raya ini dengan berfaedah ya?”

Setelah menerima duit raya, ramai yang tidak mengetahui bagaimana untuk menggunakan wang itu dengan berfaedah dan membazirnya dengan melepak dengan rakan-rakan, pergi ke kafe siber, memanjakan diri dengan membeli-belah dan sebagainya.

Oleh itu, artikel ini akan membincangkan cara-cara yang anda boleh gunakan untuk memanfaatkan duit raya anda dengan sepenuhnya.

Anda pasti pernah mendengar peribahasa “sediakan payung sebelum hujan”. Menyimpan duit raya anda ke dalam akaun simpanan merupakan satu cara yang baik untuk berjimat dan memastikan anda mempunyai wang yang berlebihan pada masa kecemasan. Jikalau anda memasukkan wang tersebut di dalam akaun simpanan, anda tidak akan menggunakannya serta-merta.

Terdapat banyak bank di negara kita yang menyediakan perkhidmatan perbankan Islam untuk anda menyimpan duit raya anda dengan mudah. Selain itu, salah satu cara yang paling baik untuk memastikan anda tidak menyentuh wang dalam akaun simpanan ialah dengan meninggalkan kad ATM anda dengan ibu bapa.

Jika kad ATM anda tidak ada pada anda, anda tidak dapat mengeluarkan wang di dalam akaun tersebut; ini secara tidak langsung membolehkan anda untuk lebih berjimat-cermat.

Kerap kali kita terlalu sibuk dengan kerja sehingga dengan tidak sengaja akan mengabaikan ibu bapa kita. Sebagai anak yang baik, kita wajib mentaati dan berbakti pada ibu bapa, dan mendahulukan kepentingannya mengalahkan kepentingan peribadi.

Oleh itu, sebagai tanda terima kasih kepada ibu bapa, ambillah peluang ini untuk belanja mereka, sama ada membeli hadiah untuk mereka atau membawa mereka menjamu makanan yang sedap.

Tidak perlu membeli hadiah mahal-mahal atau membawa mereka ke restoran mewah. Sekadar kedai asam pedas kesukaan ibu bapa pun sudah boleh. Yang penting, ada hati cukuplah. Sebenarnya, ibu bapa hanya mahu kita menemani mereka terutamanya apabila mereka semakin tua.

Anda juga boleh menggunakan duit raya anda untuk bercuti bersendirian, atau bersama keluarga, atau rakan-rakan. Cuti di negara sendiri sebenarnya tidak memerlukan kos perbelanjaan yang tinggi.

Terdapat banyak pakej percutian yang disediakan yang kamu mampu bayar dengan duit raya anda. Kalau tidakpun, duit raya anda sekurang-kurangnya cukup untuk membiayai one-day trip ke pantai atau pulau idaman anda.

Aktiviti percutian memberikan banyak kebaikan kepada kita. Pertama sekali, bercuti membolehkan kita untuk melepaskan stres yang dialami setiap hari.

Selain itu, bercuti dengan orang yang tersayang juga merupakan satu peluang untuk menjalin hubungan yang lebih erat. Bercuti juga dapat memberikan perspektif baru tentang keunikan negara sendiri serta mengenali budaya dengan lebih mendalam.

Ramai daripada kita mempunyai perbelanjaan bulanan yang wajib seperti sewa, bayaran ansuran, hutang, dan sebagainya. Selain menggunakan duit raya semata-mata untuk tujuan hiburan, anda juga boleh menggunakan duit raya untuk membayar hutang anda yang sedia ada.

Walaupun duit raya anda mungkin tidak dapat membereskan hutang anda sepenuhnya, namun sekurang-kurangnya sebahagian daripada hutang anda dapat dilangsaikan seperti bayaran PTPTN bulanan, sewa bilik, bil Internet, bayaran insurans untuk bulan tersebut, dan sebagainya.

Ramai penduduk negara Malaysia tidak bernasib baik seperti anda. Ada yang tinggal di rumah anak yatim piatu, ada yang tidak mempunyai makanan yang mencukupi, dan banyak lagi kes yang menyayat hati.

Oleh itu menjadi rakyat Malaysia yang prihatin dan murah hati dengan menderma duit raya anda dapat memperbaiki hidup orang yang memerlukannya.

Walaupun wang yang disumbangkan mungkin kelihatan tidak sebanyak mana, duit tersebut mungkin menentukan hidup mati orang lain. Bukan sahaja sumbangan anda dapat membantu mereka untuk mendapat keperluan hidup, namun anda juga akan berasa berpuas hati kerana anda berupaya membantu golongan-golongan tersebut.

Selain contoh-contoh di atas, anda juga boleh menggunakan duit raya untuk memperbaiki diri secara fizikal, emosi, dan mental. Gunakanlah duit raya itu untuk menghadiri aktiviti yang berfaedah seperti menghadiri kelas bahasa Jepun, kursus pengurusan kewangan, gim, zumba, dan sebagainya.

Selain ilmu dan kemahiran yang dipelajari dari aktiviti-aktiviti ini, kamu juga dapat memperoleh kenalan baru serta meningkatkan portfolio anda.

Manfaatkan duit raya yang diterima pada Hari Raya ini dengan sebaik-baiknya. Contoh-contoh yang diberikan di atas cuma merupakan beberapa cadangan yang boleh anda gunakan untuk memanfaatkan duit raya anda secara berhemah.


Ini Rupanya Cara Kucing, Anjing Dan Haiwan Lain Minum Air. #2 Paling Kami Pelik

Terdapat banyak persoalan yang bermain di minda kita, seperti ‘apa yang mereka fikir sekarang’ ‘adakah kucing aku sayang aku’ ‘adakah dia sayang aku sebab makanan sahaja’ dan pastinya banyak lagi persoalan.

Teknologi sains masih lagi mencuba merungkai segala persoalan kita, walaupun perjalanan masih jauh sekurang-kurangnya ada usaha. Tapi satu perkara yang kita telah rungkaikan ialah bagaimana mereka meminum air dari mangkuk.

1. Kucing
Walaupun lidah kucing memiliki rambut halus, sains mengatakan ia tidak memainkan mana-mana peranan dalam proses minum. Kucing hanya menyentuh air menggunakan lidah, dan dengan pantas ia menarik lidah masuk semula ke mulut. Kepantasan menarik sangat penting kerana jika lambat air akan jatuh semula ke bawah. Kucing tidak memiliki otot pipi seperti manusia, jadi ia tidak boleh minum dengan sedutan.

2. Anjing
Anjing juga tidak boleh menyedut seperti manusia, oleh itu mereka menghasilkan teknik sendiri dengan menggunakan lidah sebagai penyodok air. Ketika di dalam air, anjing akan membentuk lidah seperti senduk dan dengan pantas ia menarik lidah semula ke mulut.

3. Kuda
Kuda menggunakan teknik sedutan seperti manusia

4. Biri-Biri
Seperti kuda juga mengunakan teknik penyedutan

5. Khinzir
Khinzir juga menyedut seperti manusia

6. Ikan
Ikan air tawar sebenarnya tidak minum air, ia hanya menyerap air melalui kulit dan insang. Berbeza dengan ikan air masin, mereka perlu minum. Air akan melalui proses pemisahan garam di insang.

7. Anjing Laut
Anjing laut boleh dapatkan sumber air dengan meminum air laut dan memakan salji.

8. Hamster
Duh, minum dari botol la. gurau* kami tidak berapa pasti, apa yang kami baca hamster minum dengan menjilat air.

9. Ular
Saintis mengatakan mulut ular berfungsi seperti span. Pada kulit mulut ular, terdapat liang-liang kecil yang berfungsi sebagai penyedut air, air akan masuk kedalam liang-liang kemudian otot-otot akan menolak air tersebut masuk kedalam badan.

Jika kami buat bahagian 2, haiwan apa anda mahu kami highlight? nyatakan di komen bawah.


7 Cara Ini Dapat Cegah Anak Maut Dihempap Televisyen Dan Perabot

Anak boleh maut dihempap TV? Jangan anggap perkara ini tidak serius. Secara purata setiap dua minggu akan ada seorang kanak-kanak akan maut dihempap televisyen, perabot dan peralatan di Amerika. Kejadian buruk ini turut berlaku di negara kita.

Kes-kes kanak-kanak maut dihempap televisyen yang pernah mendapat liputan media tempatan:

Seorang kanak-kanak perempuan berusia dua tahun maut dihempap sebuah televisyen berukuran 29 inci di rumahnya di Changkat Jong. Kanak-kanak tersebut sedang tidur di ruang tamu berdekatan kabinet televisyen ketika kejadian itu berlaku. Mangsa mengalami kecederaan parah di bahagian kepala.

10 November 2014 – Sinar Harian dan Astro Awani

Seorang kanak-kanak lelaki berusia 4 tahun mati dihempap sebuah televisyen berukuran 29 inci yang diletakkan di ruang tamu. Mangsa memegang televisyen untuk menonton rancangan kartun di kediamannya di Teluk Intan, Perak sebelum tiba-tiba televisyen berkenaan jatuh dan menghempap mangsa. Kematian mangsa disebabkan kecederaan serius di kepala. Televisyen tersebut seberat kira-kira 40 kilogram.

Seorang kanak-kanak lelaki berumur dua tahun meninggal dunia dipercayai akibat dihempap peti televisyen di rumahnya dekat Seremban. Ibu mangsa terkejut apabila mendapati rak TV menghempap anaknya manakala peti TV berada di sisi anaknya. Mangsa mengalami kecederaan di kepala.

Cukuplah hanya 3 kes ini sebagai bukti kejadian kanak-kanak maut dihempap televisyen pernah berlaku di Malaysia ini. Tindakan seterusnya yang patut diberikan perhatian ialah jadikan ia satu iktibar dan ibu bapa serta penjaga mesti berusaha mengurangkan risiko tragedi ini dengan meningkatkan keselamatan di rumah.

The Consumer Product Safety Commission mencadangkan beberapa langkah untuk mencegah atau mengurangkan risiko kecederaan dan kematian akibat dihempap televisyen:

1. Tolak TV sejauh yang boleh ke belakang bahagian kabinet.
2. Periksa kestabilan dan kekukuhan perabot/kabinet. Elak letak TV di rak yang rapuh/uzur.
3. TV sepatutnya berdiri di atas permukaan yang rendah, luas dan kukuh.
4. Pasang tali sokongan atau tali yang ada penyangkut/sauh untuk menyokong TV dan perabot. Pastikan ia di lampirkan ke dinding.
5. Jangan simpan barang-barang seperti mainan atau alat kawalan jauh di atas TV atau kabinet/rak TV. Barangan seperti itu akan mendorong kanak-kanak memanjat untuk mengambilnya.
6. Simpan TV lama atau tidak berfungsi di tempat yang jauh dari kanak-kanak.

Dicadangkan juga jangan dibiarkan kanak-kanak tidur di depan televisyen atau rak buku atau apa jua barangan yang berpotensi membahayakan keselamatan kanak-kanak.

Langkah-langkah keselamatan ini amat penting bagi mengurangkan risiko kecederaan dan kematian kepada kanak-kanak dan orang dewasa. Kita mesti berusaha sehabis terbaik!


Jack Ma Sambut Ulang Tahun Alibaba Ke-18 Dengan Penuh Bergaya Dan Awesome

Boleh tahan sporting juga Jack Ma ini. Untuk acara pembukaan ulang tahun syarikat beliau, Jack Ma memakai kustom dan menari gaya Michael Jackson yang kemudiannya turut disertai beberapa orang penari latar. Kostumnya sama seperti yang dipakai Michael ketika konsert Dangerous Tour sekitar tahun 90an dahulu. Acara ulang tahun ini dihadiri oleh lebih 40,000 pekerja Alibaba! Ramai sungguh pekerja di bawah syarikat Jack Ma dan membuktikan betapa besarnya syarikat Alibaba ini di China.


13 Cara Jadi Orang Baik Di Malaysia Ini Terima 7,538 “Retweets”

Semua orang mampu jadi orang baik apabila dirinya berkehendakan begitu. Namun, ada saja yang terlupa jadi baik itu membawa lebih banyak kebaikan berbanding keburukan. Lalu akan ada orang yang mengingatkan bagaimana hendak menjadi orang baik terutama di negara sendiri, Malaysia tercinta.

Pada 27 Julai 2017 yang lalu, Sharifah Hani Yasmin (@sharifahyasmiin) telah mengendalikan akaun Twitter @twt_malaysia selama beberapa hari. Beliau ada menulis satu thread yang menarik iaitu: “Ways to be a nice person in Malaysia: A thread.” Dengan izin beliau menerusi email, kami tampilkan semula thread tersebut buat pembaca Vocket dalam bahasa Malaysia.

1. Bersihkan sendiri meja anda selepas makan, terutama di tempat makanan segera. Di restoran? Tindihkan pinggan untuk memudahkan proses pembersihan oleh staf.

2. Buat perkara yang mudah seperti mengucapkan “hi” kepada jiran. Langkah seterusnya: tanya apakah keperluan diet mereka dan makan makanan bersama.

3. Nampak sampah di atas lantai? Buang ia agar laluan orang ramai jadi bersih. Tip: bawa sanitizer tangan atau basuh tangan anda selepas itu!

4. Ucapkan selamat pada hari cuti kebudayaan mereka. Tidak berasa selesa? Ucap “semoga anda mempunyai hari yang baik bersama keluarga.” Hanya bersikap baik!

5. Nampak selipar bersepah di luar kedai/masjid/dan lain-lain? Ambil seminit untuk bantu menyusunnya semula (terutama semasa terawih!)

6. Bawa buah-buahan ke pejabat/sekolah/universiti dan kongsikannya dengan orang sekeliling. Bajet ketat? Kongsi penghargaan pun boleh. Tanda ingatan juga dikira.

7. Sentiasa hormat dan bersikap baik terhadap staf perkhidmatan (tukang cuci, pemandu bas, pengawal dan lain-lain). Mereka adalah hero Malaysia yang tidak didendangkan.

8. Nampak binatang liar di sekeliling? Beli makanan untuknya. Lebih baik – cuba cari orang yang boleh mengambil mereka. 1 status FB yang ringkas juga bermakna.

9. Tanya ahli keluarga anda samada mereka okay atau tidak. Kadang kala kita tidak dapat mengenalpasti kesengsaraan walaupun di depan mata kita.

10. Guna beg plastik sendiri semasa membeli-belah terutama ketika di pasar malam. Ia bukan sahaja menjimatkan duit, ia turut menyelamatkan persekitaran kita.

11. Berhenti guna telefon apabila ada orang bercakap dengan anda (kecuali ia kecemasan). Beri mereka hormat dan perhatian penuh daripada anda.

12. Beli makanan/minuman dan beri kepada orang lain – minta cashier berikan ia kepada orang yang difikirkan memerlukannya.

13. Guna lampu isyarat semasa hendak membelok atau menukar laluan di jalanan. Atau dalam bahasa yang lebih mudah – just signal la!

Perkara paling penting yang ditekankan oleh Sharifah ialah: The Golden Rule: Treat others how you want to be treated!

Apa pendapat anda? Nampak ia mudah dan common sense bukan? Tapi bukan semua orang dapat melakukannya terutama apabila mereka merasakan terdesak mahu cepat ataupun sedang serabut dengan masalah kehidupan ataupun orang yang jenis “dunia ini saya yang punya.”

Ada juga di antara cara yang dinyatakan di atas ini telah diamalkan di negara barat seperti menggunakan beg membeli-belah sendiri yang dibawa dari rumah. Jika anda ada lagi cara yang patut dijadikan amalan baik, anda boleh kongsikannya di ruang komen.

Untuk thread asal anda boleh membacanya di sini.


5 Cara Selamatkan Caj Data Roaming Anda Daripada Bil Melambung Tinggi Semasa Travel

Nota Editor: 5 tips agar bill telefon anda tidak melambung tinggi sewaktu travel ke luar negara ini telah dikongsikan oleh Missz Nur di Facebook beliau. Kami kongsikan semula di sini dengan izin daripada penulis. Semoga perkongsian ini dapat membantu anda menjadi pengguna dan pelanggan telco yang lebih bijak.

Rasa terpanggil nak buat post pasal data roaming ni bila pagi tadi terbaca orang complaint caj melampau penggunaan data internet bila ke luar negara. 2 minggu lepas pun sahabat saya bercerita pengalaman dia ke India, hotel tak ada free wifi.

Kalau nak guna kena bayar dengan harga yang mahal. Saya tanya kenapa tak guna daily data roaming RM38 per day. Katanya dia tak tahu pasal tu dan pernah ada pengalaman dikenakan bil RM2,000 lepas balik dari luar negara dan sejak tu dia dah tak berani guna.

Kalau baca kat komen-komen di media sosial ramai yang cakap Celcom menipu, Maxis menipu, Digi pun penipu. Jadi saya tak kan ulas isu tipu menipu ni haha.

Saya cuma ingin kongsikan ilmu dan secebis pengalaman yang saya ada sebagai pengguna Celcom bila keluar negara. Kadang-kadang kita rasa macam ilmu tu semua org tahu, tapi sebenarnya mungkin ada terselit orang yang tak tahu. So saya harapkan ada yang beroleh manfaat atas perkongsian ni.

Bila baca orang complaint bil beribu ringgit memang bukan perkara yang mengejutkan sebab saya sendiri pun selalu dapat bil beribu ringgit bila balik dari luar negara.

Kalau takde rebate tu, mau nya tak pitam nak bayar bil banyak macam tu. Maknanya sehari bil sy ialah RM 2,900. Sila bayang kalau 7 hari RM20,300. Boleh travel sampai lebam dengan duit tu. Haha.

Boleh refer bil terbaru saya bulan lepas semasa Trip Turki & Greece. Ada terselit caj sebanyak RM5,800 dalam bil tu. Untuk pengetahuan, tu sebenarnya caj yang dikenakan oleh telco disebabkan saya telah aktifkan penggunaan data internet selama 2 hari ketika saya di Turki.

Tapi dekat bawah tu akan ada potongan rebate seabb saya gunakan Daily Data Roaming RM38.

Baca: 10 Tips Menjadikan Bateri Telefon Android Bertahan Lebih Lama

Kat bawah saya akan senaraikan tips macam mana nak guna data internet dan dalam masa yang sama anda tak rasa nak pitam bila dapat bil selepas balik dari luar negara :

1. Sila ambil tahu dahulu telco partner Celcom di negara yang anda nak pergi.

Bila set network provider kat negara ni, wajib pilih telco yang telah disenaraikan oleh Celcom.

Yang ni anda boleh check kat website Celcom ataupun call hotline. Kelebihan call hotline mereka akan bagitau sekali kod yang perlu didail supaya jika anda ingin buat panggilan dari luar negara ke Malaysia pada kadar yg lebih murah berbanding membuat panggilan terus.

2. Masa dalam kapal terbang set lah siap-siap setting network selection handphone anda kepada mode MANUAL.

Inilah permulaan kepada punca bil MELAMBUNG jika anda membiarkan setting network selection anda dalam mode AUTOMATIC. Ini kerana kemungkinan anda tak akan perasan telco yg digunakan bukan telco partner untuk Celcom.

Anda harus pilih secara manual ke telco partner yang sepatutnya. Jika anda aktifkan data dengan menggunakan telco lain, bersiap sedialah untuk membayar ribuan ringgit walaupun hanya pengunaan sekejap-sekejap sahaja.

3. Harus di ingat penggunaan Daily Data Roaming ni di caj berdasarkan time zone Malaysia iaitu dari pukul 12.00am hingga 11.59pm.

Jadi kalau berhasrat nak ON kan data tu sebaiknya ON awal-awal ikut waktu Malaysia supaya boleh fully utilise. Tak ada lah rasa rugi membayar tapi guna cuma sejam dua kan.

Dan paling penting pastikan anda OFF balik data roaming tu sebelum 11.59pm waktu Malaysia. Bila berada kat negara yang beza masa 6 ke 7 jam dari Malaysia, saya sarankan set alarm handphone 10 -15 minute sebelum 11.59pm waktu Malaysia supaya anda tidak terbabas untuk off data. Hehe. Ni berdasarkan pengalaman yang kenkadang sipi-sipi lagi nak terbabas masa.

4. Ada yang tanya kenapa tak beli simcard local sahaja.

Sila maklum Vietnam dah tak ada dalam list. So jangan aktifkan daily data roaming di sana.

Bagi saya sendiri, kalau di Indonesia atau Vietnam saya akan gunakan simcard local. Lebih berbaloi. Kalau ke Korea atau Japan saya tak aktifkan pun data roaming sebab wifi merata-rata ada.

Saya akan ada masalah bila kembara merentas banyak negara misalnya di Europe. Memang tak reti bab beli simcard kat sana. Kebiasaanya memang bergantung kepada wifi hotel atau hostel sahaja untuk sentiasa update dengan family.

5. Ada masanya kita perlukan data internet bila on-the-go travel.

Sama ada anda kebosanan dalam train atau bas berbelas jam atau pun emergency sesat tak tau jalan. Haha. Dan bagi saya, rasa lebih senang aktifkan Daily Data Roaming ni bila-bila masa yang saya rasa perlu.

Aktifkan personal hotspot jika anda nak kongsikan data internet dengan orang lain dan pastikan anda set password.

Tambahan pula data roaming ni boleh dikongsikan dengan travel buddies yang lain. Tak ada limit quota penggunaan dalam sehari. Kalau pegi berempat, kos data internet anda cuma RM9.50 sehari bila aktifkan. Tapi biasanya kami akan bergilir-gilir aktifkan data jika perlu.

Sila ambil tahu pakej data apa yang ditawarkan oleh telco anda bila keluar negara untuk mengelakkan anda pitam bila dapat bil. Better safe than sorry.

Baca lagi: Dengan Teknologi Ini Anda Tidak Lagi Perlu Swipe Telefon Bimbit Anda

LIKE dan FOLLOW Vocket di Facebook serta Instagram


Cara Ke 3 Lokasi Menarik Di Vietnam Selain Ho Chi Minh Dan 6 Tip Travel Untuk Rujukan

Bagi yang bukan kaki shopping, jika berkunjung ke Vietnam mungkin boleh cuba pergi ke beberapa lokasi selain daripada bandar Ho Chi Minh yang sesak, padat dan ramai orang itu.

Berikut saya kongsikan 3 lokasi dan cara untuk ke sana seperti mana yang telah saya lakukan sewaktu travel ke Vietnam baru-baru ini.

Untuk ke Mui Ne boleh naik bas dari HCM, dalam 4 jam. Antara yang best di Mui Ne ni ialah sunrise / sunset tour. Boleh ambil pakej dari travel agent. Selain daripada Sand Dunes, ada juga White Sand, Fishing Village, Walking in the River.

Dari Mui Ne, boleh terus ke Dalat, dalam 4jam. Boleh beli open tiket bas siap-siap masa di HCM, jimat. Yang menariknya Dalat ni cuacanya ala-ala Cameron Highland, mungkin sejuk lagi. Ada beberapa air terjun di Dalat, siap ada pakej untuk yang suka outdoor, macam rock climbing etc.

Bandar ni dalam 2 jam dari HCM, boleh naik bas awam (kena naik 2 bas) atau van untuk perjalanan terus ke sini. Benda yang best kat sini seperti pantai yang besar, bot untuk pusing-pusing laut, tempat camping etc (boleh rujuk travel information untuk banyak lagi maklumat).

Dari Vung Tou ada direct bas ke HCM airport. Tempat lain yang boleh terokai di Vietnam seperti Nha Trang, Hoi An, Da Nang dan Hue, Vinh.

Baca: 9 Perkara Penting Yang Anda Perlu Tahu Sebelum Travel Ke Vietnam

Dan ini pula 6 tips yang boleh dijadikan panduan sewaktu anda travel ke Vietnam.

Jika berada di bandar Hanoi ( sekitar pasar malam – Old Quarter ), atau di bandar Ho Chi Minh pun ada juga kedai makanan halal. Tapi jika ke kawasan lain, makanan halal macam tiada.

Jadi, kena lah sediakan roti, coklat atau buah. Yang rajin nak membawa dapur kecil pun boleh, cuma pastikan gas kecil tu tak termasuk dalam hand luggage, tak pasal-pasal nanti kena buang.

Yang ni memang kena hati-hati sikit. Kalau kita tanya “is that chicken?” Silap-silap penjual tu angguk, padahal itu babi.

Dia tak faham English mungkin. Menurut penduduk tempatan, kebanyakkan bubur nasi akan menggunakan daging babi untuk buat sup. Lebih sedap.

Banyak travel information mengenai scam di Vietnam sampai kita pun takut nak ke Vietnam. Masa di Mui Ne, tengah lepak tepi jalan waktu tengah malam, ada lah warga tempatan datang nak jual weed (ganja), tolak dengan cara baik sebab budak tu tengah high.

Tak kisah la kita ke Vietnam atau negara mana sekali pun, pastikan kita selalu berada di zon selamat untuk diri sendiri. Kalau rasa tak yakin, terus blah.

Tak semua tandas awam akan ada paip. So better spare one small bottle.

Kalau ke Mui Ne (gurun) dan nak cuba atv motor, harga 250,000 Dong per orang (RM45). Make sure be extra careful, tak pasal boleh kemalangan.

Kalau tak berniat nak beli sesuatu barang, lebih baik tak payah tanya atau cuba untuk tawar harga. Tak pasal kena marah atau dimaki. Kalau minat, baru minta kurangkan harga. Boleh cuba tawar harga separuh daripada harga asal.

Baca lagi: 10 Tips Yang Perlu Difahami Sebelum Anda Melancong Ke Vietnam


2.7 Tan Milo Berjaya Dijual Lazada Malaysia Dalam Jangka Masa Dua Jam

Nampaknya sebuah lagi rekod berjaya dibuat oleh Lazada setelah berjaya menarik perhatian orang ramai untuk mendapatkan barangan runcit iaitu Milo menerusi laman penjualan atas talian.

Menerusi laporan terbaru yang dikongsikan Lazada Malaysia, sebanyak 2.7 tan Milo berjaya dibeli oleh pengguna Malaysia dalam jangka masa dua jam selepas dibuka jualan pada 12 tengah malam tadi. Rekod yang dikongsikan ini turut mengejutkan ramai melihatkan kepada jumlah Milo yang terjual.

How many milo dinosaur would you make with 2.7 TONNE of milo? 😱Looks like a lot of people will become sihat dan kuat with all the milo that we sold in the first 2 hours of Lazada 11.11 shopping festival!

Buy now as THE BIGGEST ONE DAY SALE is happening!#MyLazada1111 pic.twitter.com/rMgJ8ArOh5

— Lazada Malaysia (@LazadaMY) November 11, 2018

Berdasarkan laporan yang dikongsikan, dapat dikatakan Orang Malaysia sememangnya menjadikan minuman coklat Milo sebagai pilihan utama serta menggunakannya dalam kuantiti yang tinggi. Buat anda yang ingin turut serta untuk mendapatkannya anda boleh klik disini.

Nantikan lagi lebih banyak laporan mengenai Single’s Day Lazada yang berlangsung sehingga jam 12 tengah malam ini. Setakat ini, 11 unit Volkswagen Polo telahpun habis terjual dalam jangka masa satu minit selepas tawaran dibuka di Lazada.


Sangkaan Saya Colleseum Rome Di Italy Rata Di Dalamnya Hinggalah Saya Lihat Ini

Sedikit perkongsian bagi yang belum berkesempatan untuk sampai ke Colossuem Rome. Di sini, saya kongsikan sedikit info dan gambaran keadaan Colosseum Rome yang merupakan salah satu 7 keajaiban dunia yang perlu dilawati.

Colosseum atau dalam bahasa Itali colosseo adalah sebuah monumen bersejarah yang terdiri dari bangunan terbuka separa bulat, berpentas, mempunyai tempat duduk yang digunakan sebagai tempat pertunjukan pada zaman Rom Kuno. Colosseum merupakan struktur terbesar yang pernah dibina oleh Empayar Rome.

Colosseum pada zaman dahulu adalah tempat penyelenggaraan pertunjukan spektakuler seperti pertarungan antara binatang buas, pertarungan antara tahanan dengan binatang, pertarungan dalam air dengan cara memenuhi arena dengan air dan pertarungan antara gladiator atau tahanan perang.

Colosseum mampu menampung 50,000 penonton. Manakala,tempat duduk di Colosseum terbahagi kepada 3 bahagian mengikut kelas golongan.

Di aras pertama ada podium yang disediakan untuk para senator.

Diaras kedua pulak diperuntukkan bagi para bangsawan dan kesatria.

Dan tingkat yang ketiga diperuntukkan bagi para penduduk biasa.

Tempat duduk diaras 3 ini dibezakan menjadi 2 bahagian. Tempat yang dibawah adalah bagi penduduk kaya dan tempat dibarisan atas pulak bagi penduduk yang miskin.

Untuk pengetahuan semua bangunan ini mengalami kerosakan yang teruk akibat terbakar disambar petir dan beberapa kali akibat gempa bumi yang berlaku di Itali.

Kini, bahagian bangunan yang masih tinggal dan kekal sehingga sekarang menjadi salah satu keajaiban dunia dan merupakan daya tarikkan Rome yang popular dikalangan pelancong.

Tiket untuk masuk ke dalam Colosseum berharga €12, sah untuk 2 hari dan hanya dibenarkan guna untuk sekali masuk sahaja. Tiket yang sama juga boleh diguna untuk masuk ke Roman Forum dan Palatine hill.

Waktu operasi adalah berbeza mengikut musim dan bulan. Sebagai contoh jika anda pergi bulan April (spring time) waktu operasi bermula seawal 8:30 pagi sehingga 7:15 petang.

Manakala, jika anda pergi pada hujung bulan October – February (winter time waktu siang lebh pendek) waktu operasi disingkatkan bermula jam 8:30 pagi – 4:30 petang.

Untuk mengelakkan beratur panjang, anda boleh beli tiket secara online melalui www.rome-museum.com.

Sebaiknya anda pergi pada waktu pagi kerana pada sebelah petang terlalu ramai pelancong yang datang dan keadaan menjadi agak sesak. So sangatlah tak best bila perlu berasak dan bersempit untuk masuk ke dalam.

Semasa berada di sini korang dinasihatkan sentiasa berwaspada dengan beg, camera, hp dan barang berharga yang lain.

Tempat ini merupakan tumpuan utama ramai pelancong dari seluruh dunia dan sudah tentulah terdapat ramai penyeluk saku yang berkeliaran dikawasan ini. Jadi sentiasalah beringat dan berwaspada supaya perkara tak diingini tidak berlaku.

Baca: 19 Tips Elak Kecurian Dan Kehilangan Duit Serta Barang Penting Semasa Travel

Cara mudah untuk sampai ke Colosseum, Rome adalah dengan menaiki Metro. Dari Termini station (train central station) ambil line MB dan terus berhenti di Closseo station. Hanya 2 station sahaja dari central station. Harga tiket sehala €1.50.

Disini saya sertakan gambar keadaan semasa didalam Colosseum Rome, Italy untuk rujukan anda yang belum pernah sampai ke sini lagi.

Sebelum ke sini saya ingatkan dalam Colosseum ni rata saja, rupanya tidak.

Diharap info ini dapat membantu anda merancang dan memudahkan perjalanan anda untuk ke Colossuem Rome di Italy ini.

Baca lagi: 3 Perkara Asas Ini Boleh Bantu Anda Berjimat Sewaktu Travel Di Eropah


Pengalaman Ke Ha’il, Wilayah Rare Dan Bersejarah Di Arab Saudi

Selain Mekah dan Madinah, kita tidak begitu tahu tentang lokasi menarik lain di Arab Saudi. Namun memandangkan tourist visa kini sedang dibuka secara berperingkat oleh kerajaan negara ini, pasti lebih banyak peluang untuk kita menjelajah lokasi rare dan bersejarah.

Baru-baru ini, seorang warga Malaysia yang bekerja di Saudi telah berpeluang berkunjung ke Ha’il. Mahu dikenali sebagai Coke Infy, gadis ini bersama rakan beliau telah berkunjung ke Wilayah Ha’il selama 3 hari.

Menurut Coke, Wilayah Ha’il terkenal dengan 2 perkara – tanah yang sangat subur, dan kemurahan hati penduduknya. Ini mungkin kerana penduduk di sini telah terinspirasi dengan sifat pemurah Hatim Al Ta’i, seorang penyair Arab dari bani Ta’i.

Sepanjang di Ha’il, Coke dan rakannya menggunakan khidmat tour guide yang juga merupakan penduduk tempatan bernama Baba Saud Al Shagdali.

Berikut lokasi yang telah dikunjungi mereka sepanjang lawatan 3 hari tersebut.

Setiba di lapangan terbang Ha’il, Baba Saud sudah sedia menanti dan membawa mereka ke rumah beliau untuk sarapan dan berehat.

Lepas berehat, mereka terus menuju ke Jubbah yang terletak 90km dari Ha’il, atau lebih tepat  di kawasan Jabal Umm Sinman.

Tarikan utama di Jubbah adalah ukiran purba petroglyphs tinggalan zaman pra sejarah. Ia banyak dijumpai di gunung Umm Sinman (Jabal Umm Sinman). Kesemua ukiran dan lukisan ini dianggarkan berusia antara 2,000-10,000 tahun lalu dan terbahagi kepada beberapa tempoh yang berbeza.

Tempoh terawal adalah 10,000 tahun lepas manakala tempoh seterusnya ialah zaman Thamudic iaitu sekitar 1500-2500 tahun lepas. Mungkin ia sezaman atau dilukis oleh keturunan Thamud di zaman Nabi Saleh a.s.

Bentuk ukiran manusia dan haiwan seperti unta, gajah, kuda, ostrich, oryx, ibex dan juga lukisan manusia sedang berburu dan berperang merupakan ukiran yang dilukis dari zaman ini . Tulisan bangsa Thamud juga boleh dilihat jelas di sini.

Ukiran paling istimewa yang terdapat di sini adalah ‘The King’ yang menunjukkan seorang lelaki yang tinggi (raja) sedang menghukum seorang lelaki yang lebih kecil.

Berdasarkan ukiran alat kelamin pesalah itu yang jelas kelihatan, dikatakan mungkin kerana lelaki itu telah melakukan perkara sumbang dengan pelayan raja.

Kawasan sekitar Jubbah iaitu Jabal Umm Sinman ni merupakan bekas tasik purba zaman neolitik. Ini boleh dilihat dari pasirnya yang lebih halus dari pasir biasa yang terdapat di padang pasir.

Ukiran purba di sini juga telah dimasukkan ke dalam UNESCO World Heritage List.

Hari 2: Faid, Kawah Gunung Hutaymah, dan Gua Janin

Pada hari ke 2 Coke dan rakan telah dibawa ke kota lama Faid, yang diberi nama sempena Faid Bin Ham bin Nuh/Noah. Faid bermaksud kebaikan dalam bahasa Arab.

Dibina pada zaman Khalifah Abbasiyah sekitar 1200 dahulu, antara binaan yang terdapat di sini adalah masjid, istana Kharash dan kolam berbentuk oktagon. Dinding kota pula dibina menggunakan batu batuan dari gunung berapi.

“Lepas tu kami menuju ke tempat yang saya rasa paling istimewa sekali dalam trip ni iaitu kawah gunung berapi  Al Hutaymah. Untuk sampai ke sini, kami merentasi padang rumput rata yang seluas mata memandang” – Coke.

Mereka juga terserempak dengan beberapa pengembala unta dan kambing sebelum tiba di pinggir kawah gunung berapi tersebut.

Apa yang menjadikan kawasan ini istimewa adalah pemandangan indah yang terhidang. “Pemandangan di sini tersangatlah cantik sampai tak terkata rasanya. Dalam kawah tu ada tasik kecil dan sekelilingnya ada mendapan garam dan dikelilingi oleh rumput pendek-pendek. Memandangkan cuma kami je yang ada di situ, kami menghabiskan masa dengan bergambar dan lepak di puncak walaupun angin sangat kuat dan cuaca juga sejuk sebab tengah musim sejuk” – Coke.

Destinasi ke 2 mereka adalah Janin Cave (Gua Jin) yang berkedalaman 100m dan dipenuhi dengan inskripsi Thamudic dan Abyssinian purba.

Perkara menarik di sini dalah ukiran gambar tapak tangan yang banyak. Ujar Coke lagi, “nak panjat gua ni kena fit sikit la sebab laluan masuk agak curam dan kena mendaki.”

Di bahagian luar gua juga terbanyak banyak batu-batu yang dipenuhi ukiran-ukiran yang sangat jelas walaupun sudah berusia ribuan tahun.

Disebabkan ini adalah hari terakhir, mereka dibawa ke pasar untuk melihat produk tempatan yang diusahakan oleh penduduk di sini. Kemudian Baba Saud telah membawa mereka ke ladang menternak lebah madu milik beliau.

Tapi sesuatu yang tak disangka ialah selepas itu. Baba Saud membawa mereka ke satu kawasan berbukit tak jauh dari ladang beliau.

“Rupanya baba Saud telah menemui petroglyphs yang baru dan belum lagi diketahui oleh sesiapa. Kata baba Saud, hari bekerja nanti dia nak pergi ke pejabat Saudi Tourism untuk beritahu penemuan itu dan dia akan mendapat imbuhan oleh kerajaan” – Coke.

Dari pemerhatian mereka, batu-batu di situ juga dipenuhi dengan ukiran haiwan, manusia dan tapak tangan sepertimana di tempat-tempat bersejarah lain di Arab Saudi.

Coke juga sempat berpesan, bagi anda yang mahu ke tempat bersejarah di Arab Saudi, cara terbaik adalah dengan mendapatkan tour guide dari kalangan penduduk tempatan.

Ini disebabkan ada di antara lokasi menarik dan rare hanya diketahui oleh penduduk di situ, dan tersorok di celah antara bukit. ” Contohnya macam ukiran ‘the king’ di Jubbah, rupanya nak lihat ukiran tu kena panjat batu curam dan kita tak sangka ukiran tu ada kat situ. Kalau pergi sendiri memang susah nak jumpa.

Bagi yang berminat untuk ke Ha’il, anda boleh dapatkan nombor Baba Saud dari Coke Infy di Instagram beliau.

Ujar Coke lagi, “Baba Saud Al Shagdali sangat bersemangat melayan pengunjung yang datang ke Ha’il dan beliau seorang yang sangat-sangat murah hati. Saya memang rekomen sesiapa nak ke Ha’il untuk guna servis tour guide Baba Saud.”

Bila tourist visa Saudi dah dibuka sepenuhnya nanti, bolehlah anda yang berada di Timur Tengah berkunjung ke Ha’il selain dan tempat-tempat menarik yang lain di negara ini.

Tambahan pula sehingga kini masih banyak lokasi bersejarah di Arab Saudi yang rare dan tidak begitu dikunjungi pelancong.

Selain dari ke Ha’il, Coke juga pernah berkongsi pengalaman beliau sewaktu melawat ke Lokasi Di Saudi Pernah Dilaknat Tuhan Yang Menyimpan Seribu Keindahan


Cara Ke Kafe ‘FNC Wow! Celebrity Space’ Di Seoul Buat Peminat K-Pop

Syarikat rakaman FNC adalah salah satu syarikat naungan penyanyi-penyanyi Kpop popular seperti FT Island, CNBLUE, AOA, N.flying.

Ia juga menempatkan hos terkenal dari Running Man dan Infinite Challenge- Yoo Jae Suk serta pelakon yang meningkat naik dari drama While you Were Sleeping- Jung Hae In dan ramai lagi.

Jika anda adalah peminat mereka, anda boleh melawat kafe mereka “FNC Wow! Celebrity Space”. Kafe ini terletak di tingkat teratas bangunan Boots di Myeondong, Seoul.

Pelawat boleh memesan pelbagai minuman dari variasi Latte dan jus. Antara salah satu keistimewaan menu café ini adalah hiasan latte yang diinspirasikan dari penyanyi penyanyi FNC. Anda boleh memilih wajah mereka sebagai hiasan atas latte. (maaf Yoo Jae Suk tiada dalam senarai).

Seperti dalam  situasi misi Running Man “Yoo Jae Suk OUT” (lawakkan? Hmm ok). Ahli kelab rasmi akan diberi diskaun 10%. Setiap belian juga akan mendapat kad foto artis FNC secara rawak.

Kafe ini juga memainkan video dan lagu-lagu dari penyanyi FNC. Selain minuman, mereka juga menawarkan pelbagai pilihan kek untuk pengunjung. Selain minuman, mereka juga menawarkan pelbagai pilihan kek untuk pengunjung.

Kafé ini juga sesuai untuk anda merehatkan kaki selepas penat membeli belah di Myeondong dan menghirup air panas sewaktu musim sejuk.

Ia terletak berhadapan dengan bangunan “Myeondong Theatre” Hanya perlu jalan lurus menuju dari pintu keluar no 6 Stesen Myeondong.

Baca lagi: Itinerari 10 Hari Ke Lokasi K-Drama Di Jeju, Busan Dan Seoul Buat Peminat KPop


Cara Ke Tembok Besar China Tanpa ‘Tour Guide’ Dan Di Lokasi Kurang Pelawat

Bila di sebut China, pertama sekali yang melintas di kepala adalah tembok besar China @ Great Wall of China.

Tahukah anda tembok besar China juga mempunyai beberapa course/route & sectionnya? Yang paling terkenal bagi pelancong adalah Badaling great wall di Zhangjiakou.

Tetapi saya telah memilih untuk pergi section Mutianyu kerana keindahannya dan agak kurang dengan pelancong walaupun agak tinggi dan panjang.

Biasanya pelancong datang ke Beijing dan mengambil tour untuk ke Great Wall. Mengembara di bumi China sebenarnya sangat murah tetapi tidak dengan pakej tour.

Cara ke Mutianyu Great Wall of China tanpa guide (DIY)

1. Dari Beijing City, pergi ke Dongzhimen station by Subway dan exit B.

2. Berjalan ke depan sedikit ikut jalan cari Dongzhimen Bus Transport Hall di sebelah kiri.

3. Untuk ke Mutianyu ada 2 option iaitu bas 867 akan direct ke Mutianyu di mana cost lebih kurang 16¥/RM10 dan perjalanan mengambil masa 2 jam 30 min ATAU bas express 916(快) yang mengambil masa 1 jam 30 min dan harga 12¥/RM7.50 tetapi bas 916(快) ini akan berhenti di Huiarou Bei Dajie.

4. Di ingatkan, jangan salah ambik bas sebab ada dua bas 916 dan bas 916(快). Ambik bas916(快).

5. Setibanya di Huiarou Bei Dajie, ambil taxi atau minivan yang harga nya lebih kurang 20¥/RM12 per taxi dan perjalanan ke Mutianyu adalah lebih kurang 20 min.

6. Setibanya di pintu masuk Mutianyu beli tiket masuk 45¥/RM28 dan shuttle bas 15¥/RM9.

7. Anda diberi pilihan sama ada naik cable car atau boleh memanjat sampai ke atas.

8. Bagi Cable car cost 100¥/RM65 untuk perjalanan pergi balik.

9. Disebabkan kekurangan duit (bukan kedekut), saya memilih untuk hike dan mengambil masa 1 jam 45 min untuk sampai ke atas. But my recommend is ambik cable car, sebab penat gila kot memanjat. Menyesal pun ada sebab rugi masa sedikit.

10. Cable car terakhir adalah pada pukul 5.00 pm. Jadi kepada yang ambil cable car tu tolong turun sebelum pukul 5.00pm.

11. Setibanya di bawah, anda akan di sapa oleh ramai gila yang menawarkan minivan/taxi. Open price 60¥ tapi bargain dgn diorng mintak 20¥-30¥ per car untuk ke Huiarou Bei Dajie.

12. Huiarou Bei Dajie ambil bus 916(快) untuk pulang ke Dongzhimen Bus Transport Hall cost 12¥/RM7.50.

Baca: 8 Tip Travel Ke Beijing Melalui Jalan Darat Sambil ‘Honeymoon’ Seperti Kami

Overall Cost to Mutianyu Great Wall
Bas 916(快) pergi – 12¥
Taxi pergi – 20¥
Ticket masuk – 45¥
Shuttle bus ke pintu masuk – 15¥
Cable car 2 way – 100¥
Taxi balik – 20¥
Bas 916(快) balik – 12¥

Baca lagi: Oh! Di Sini Rupanya Tembok Besar China Ini Berakhir. Sungguh Tak Sangka!


7 Cara Mudah Ibu Bapa Boleh Kenalkan Allah Pada Anak Kecil

Nota Editor: Tips ini asalnya telah dikongsikan di laman web JuniorAulad.com. Oleh kerana tips ini sangat mudah dan praktikal kami kongsikan semula di sini dengan izin dari penulis asal. Harapan kami agar ia dapat dijadikan panduan untuk ibu bapa yang ingin menerapkan nilai-nilai Islam dalam diri anak seawal dari kecil.

Permulaan agama, adalah mengenal Allah. Sebagai ibu bapa muslim, kita seharusnya menanam konsep adanya Tuhan Yang Esa dalam diri anak-anak. Tuhan itu namanya Allah.

Soalannya, bagaimana ingin perkenalkan Allah kepada anak-anak?

Tak perlulah kita berfalsafah panjang, berdalil itu ini dengan anak-anak kecil. Itu terlalu berat dan sukar bagi mereka.

Mulakan dengan perkara-perkara mudah sahaja seperti ini :

1. Tunjukkan kegembiraan kita apabila masuk waktu solat

2. Solat berjemaah. Terangkan bahawa kita solat untuk mengingati Allah. Kenapa perlu ingat kepada Allah? Kerana Allah sayang pada kita. Buktinya Allah bagi sihat, Allah bagi kenyang, Allah bagi ibu dan ayah untuk anak kita.

3. Perdengarkan doa kepada anak-anak, seeloknya doalah dalam bahasa yang difahami. Jelaskan kepada mereka, kita berdoa kepada Allah kerana Allah itu hebat, sedangkan kita manusia lemah.

4. Ajar anak berdoa. Misalnya jika mereka mahu dibelikan permainan, ajar mereka berdoa supaya Allah berikan rezeki kepada ibu dan ayah, agar hajat mereka tadi tercapai.

5. Ungkapkan terima kasih atau Alhamdulillah di hadapan anak-anak apabila kita memperoleh rezeki dan nikmatNya. Terangkan bahawa ia adalah pemberian dari Allah.

7. Ajarlah anak-anak doa-doa ringkas seperti doa makan. Kaitkan bahawa Allahlah yang memberi kita rezeki.

8. Bawa anak-anak bersiar-siar. Apabila melihat awan, ucaplah subhanallah. Terangkan hebatnya Allah menciptakan awan tanpa tiang.

LIKE dan FOLLOW Vocket di Facebook serta Instagram


Cara Mohon Kerja Dengan PBB Dari Perkongsian Rakyat Malaysia Bekerja Di Vienna

Bagaimana nak bekerja di luar negara di bawah Majlis Bangsa-Bangsa Bersatu (PBB) atau lebih dikenali dengan nama UNited Nation (UN)? Bagi anda yang bercita-cita tinggi dan mahu bekerja di luar negara, Hazman Halid rakyat Malaysia yang telah beberapa tahun bekerja di UN sebagai Software Engineer telah sudi berkongsi tips berikut.

Untuk pengetahuan, Hazman kini menetap di Vienna, Austria dan tips ini diberikan selepas beliau menerima beberapa pertanyaan :

1. Bagaimana nak cari peluang kerja di UN?

1. Cari kekosongan kerja di careers.un.org.

2. Buat profil di situ dan isikan dengan penuh dan tepat (semua yang anda tulis anda akan terpaksa buktikan kelak).

4. Kalau positif anda akan kena ambil peperiksaan (UN Exam dan kadangkala juga exam berkenaan bidang kerja)

5. Kalau lulus exam, baru interview dengan telefon. Panel interview untuk saya dulu 5 orang.

6. Kalau lulus semua, kena hantar dokumen berikut:

7. Datang kerja pada hari yang ditentukan. Kad legitimation akan dibuat SELEPAS sampai (bukan macam kerja biasa, kena siapkan permit SEBELUM sampai). Ini kerana UN bekerja terus dengan kementerian luar negara Austria.

Bagi saya, kesemua 1-7 mengambil masa 5 bulan. Kos semua ditanggung sendiri (tapi dalam masa 2 bulan gaji, dah cover balik semua kos yang dikeluarkan tadi). Dalam sesetengah kes (staf kategori P), UN akan bayar kos pemindahan.

2. Adakah skil yang tinggi, penguasaan bahasa asing, pengalaman bekerja yang solid dan competency diperlukan?

1. Untuk jawatan saya, tidak perlu multilingual (cuma English). Tapi ya sebab kita berurusan dengan kerajaan pelbagai negara, sedikit pengetahuan dalam Bahasa Perancis, dll. akan menolong. Tapi tidak perlu.

3. Competency – ya perlu juga sebab calon yang datang minta kerja adalah dari seluruh dunia. Just do your best.

3. Benefits dan kebajikan sebagai pekerja UN. Adakah benefits sama diperolehi oleh staff UN Malaysia?

1. Saya tak tahu tentang UN Malaysia sebab tak pernah deal dengan mereka (mereka bahagian lain, kami bahagian kriminal).

(i) Ada macam EPF (tapi hanya selepas 5 tahun baru mula dapat sumbangan UN iaitu 2x sumbangan kita);

(ii) Kalau ada anak, dapat lebih kurang RM1,000 sebulan untuk mereka belajar sampai umur 21 tahun.

(iii) Tiada cukai pendapatan untuk kebanyakan negara kerakyatan (termasuk Malaysia).

(iv) Ada setengah benda yang boleh beli tax-free di sini (Autria).

(v) Taraf diplomatik di Austria bermakna boleh bawa kereta dengan lesen JPJ saja.

3. Gaji = tidak sebanyak kerja di syarikat korporat misalnya di Google, Facebook dsb. Tapi disebabkan tak ada income tax (sebaliknya kena bayar dalam 20% dari gaji ke UN which is lagi murah dari income tax), maka gaji yang masuk bank lebih sikit dari gaji biasa.

4. Insurans = nyawa about RM1M+, untuk perubatan UN bayar separuh kita bayar separuh.

6. Waktu bekerja: 8 jam sehari, musim panas 7.5 jam sehari.

7. Surau/masjid – ada di bawah ofis di tingkat1.

Risiko: ini bukan kerja suka-suka. Baca selanjutnya di link unoc.org.

Staff UN dipanggil “international civil servants” (kakitangan awam antarabangsa) dan terdapat banyak restriction yang perlu diikuti, termasuk:

1. Apa yang ditulis di media sosial tidak boleh sentuh polisi sesuatu negara, politik dll.

2. Tidak boleh membuat pendapatan sampingan dan/atau masuk business tanpa kebenaran.

3. Audit terhadap harta-benda bilamana perlu

4. Dilarang menerima hadiah di tempat kerja (atau sesuatu yang meragukan)

Dalam ertikata lain, kehidupan itu tidak sama dengan ‘orang biasa’.

Risalah penuh tentang syarat dan peraturan ada di www.un.org.

6. Kerja UN tidak sama dengan kerja untuk Malaysia (walaupun UN itu di Malaysia). Maka sebab itu sewaktu Malaysia ada ketegangan dengan Korea Utara beberapa bulan lepas, staff UN di Korea Utara (rakyat Malaysia) dilepaskan keluar.

Ia tidak sama dengan Pegawai Tadbir Diplomatik dalam kerajaan Malaysia. Mereka di bawah Wisma Putra. Mereka bekerja untuk kepentingan Malaysia. Kami tidak. (Apa pun kehidupan mereka lebih mewah).


Ramai Yang Salah Anggap, Ini Cara Sebenar Mengira Dividen Dan Bonus ASB 2022

Pada 22 Disember lalu, pihak Amanah Saham Nasional Berhad (ASNB) telah mengumumkan dividen serta bonus buat para pelabur yang melabur dalam Amanah Saham Berhad (ASB) bagi tahun 2022. Menariknya, ASNB pada tahun ini turut mengumumkan bonus tambahan buat para pelabur.

Seperti yang diumumkan, dividen ASB bagi tahun 2022 adalah sebanyak 3.35 sen seunit ditambah dengan bonus 1.25 sen seunit serta bonus tambahan sebanyak 0.50 sen seunit.

Pengumuman yang dibuat sekaligus telah membuatkan segelintir individu terus mengandaikan dividen ASB bagi tahun 2022 adalah sebanyak 5.1 sen seunit atau 5.1%.

Untuk pengetahuan, bonus tambahan sebanyak 0.50 sen seunit hanya diberikan buat 30,000 unit pertama sahaja. Pemilikan unit melebihi 30,000 unit tidak akan diberikan bonus tambahan.

Dalam pada itu, pengiraan bagi para pelabur yang mempunyai jumlah pegangan unit amanah yang lebih besar mungkin sedikit berbeza. Berikut dikongsikan cara kira dividen ASB 2022 serta contoh kiraan perbezaan pendapatan dividen buat jumlah pemilikan pelabur yang berbeza.

Jumlah pegangan unit amanah + dividen serta bonus = RM31,530

Andaikan jumlah pegangan unit amanah = RM100,000

Jumlah pegangan unit amanah + dividen serta bonus = RM104,750

Merujuk kepada laman ASNB, cara pengiraan pengagihan pendapat unit amanah adalah sedikit berbeza buat mereka yang didapati mengeluarkan modal pegangan ASB sepanjang 12 bulan terakhir. Pengiraan dividen dan bonus dikira mengikut jumlah baki minimum selama 12 bulan.

Dalam erti kata lain, sekiranya anda seseorang pengguna telah mengeluarkan wang sebanyak RM30,000 selama empat bulan daripada RM100,000 pegangan unit amanah sebelum memasukkan wang tersebut semula, maka jumlah baki minimum pada bulan tersebut iaitu sebanyak RM70,000 akan diambil kira bagi empat bulan tersebut.

Jumlah baki yang tinggal selepas RM30,000 dikeluarkan = RM70,000

Jumlah pegangan unit amanah + dividen serta bonus = RM102,910

Diharap dengan perkongisan mengenai cara kira dividen ASB 2022 ini bakal memudahkan anda membuat kiraan bagi dividen dan bonus ASB 2022. Apakah pendapat anda mengenai jumlah pengagihan dividen ASB bagi tahun ini? Adakah anda berpuas hati atau sebaliknya?


Ketahui Cara Kira Kos Sebenar Bisnes Sebelum Anda Mengetahui Ianya Mencapai Titik Tengah Atau Tidak

Contoh produk kurus. Harga jual satu produk RM50, tidak termasuk pos. Kos satu produk ialah RM23. Kos penghantaran pelanggan bayar.

(Harga jual – Kos produk) / Harga jual x 100 = Margin
= (RM50 – RM23) / RM50 x 100
= 54%

Margin 54% atau RM27. Nampak banyak sebab belum tolak kos satu pelanggan.
Kos satu pelanggan ialah RM20.
= RM27 – RM20
= RM7

Margin berbaki RM7 atau 14%. Saya tak pasti tuan sedar atau tak. Margin tuan cuma tinggal RM7 je. Dan kos RM630 yang tuan berikan. Semuanya kos peribadi iaitu gaji untuk diri sendiri.

Ada 7 kos yang saya senaraikan secara umum dan ini cadangan bagaimana bahagikan margin.
1. Sewa dan Utiliti – 2%
2. Gaji sendiri – 2%
3. Gaji staff jualan – 2%
4. HR – 1%
5. Akaun – 1%
6. Admin – 1%
7. Packing & Delivery – 1%
7. Profit – 4%

Bagaimana nak tahu jualan breakeven? Pilih kos paling besar yang ada margin paling kecil. Contoh kos HR ialah RM2500 dan margin 1%. 1% dari RM50 ialah 50 sen.
= 2500 x 100
= 250,000

Jualan 250 ribu. Baru capai breakeven. Bersamaan perlu jual 5 ribu unit produk.
= 250 ribu / rm50
= 5,000

Bagaimana nak tahu jualan lepas untuk bayar gaji sendiri? Margin gaji sendiri seperti contoh ialah 1%.
= 630 x 100
= 63,000

Kalau tak diagihkan sejak awal. Bila bisnes berkembang, biasanya keluar alasan: bisnes tak ada duit. Padahal, kita tak letak peruntukkan dari awal.

Ilmu menyimpan yang betul ialah simpan dahulu, baru belanja bakinya. Duit untung untuk besarkan bisnes, bukan pergi travel.

Kalau margin kecil begini apa perlu buat?

Rancang strategi jaga pelanggan. Ingat, kos satu pelanggan adalah RM20 atau 40% dari margin.

Fasa pertama: jual kepada pelanggan baru.
Fasa kedua: jaga pelanggan setia.

Taktik menjual ialah 2 unit atau lebih banyak kepada setiap pelanggan. Jika jual satu unit pada setiap pelanggan, tak ada ruang margin membesar.

Bila jual 2 unit produk. Margin selepas tolak kos produk dan kos satu pelanggan bertambah menjadi 34%.
= 100 – 46 – 20
= 34%

Ia juga adalah RM34. Bukan lagi RM7. Ada ruang margin yang lebih besar berbanding 7%. Perbezaan 23%. Contoh, margin untuk gaji sendiri boleh dinaikkan menjadi 10% atau RM10.

Contoh selepas adjustment dibuat:
1. Sewa dan Utiliti – 5%
2. Gaji sendiri – 10%
3. Gaji staff jualan – 5%
4. HR – 3%
5. Akaun – 2%
6. Admin – 3%
7. Packing & Delivery – 2%
7. Profit – 4%

Katakan kita gunakan kos HR yang sama.
= RM2500 x ( 100 / 2 )
= RM125,000

Ini contoh kiraan bila kita cuma fokus pada jualan hanya pada pelanggan baru. Dalam strategi jualan. Ia tidak begitu tetapi ramai terperangkap begitu. Mereka tak sedar. Kira pun tak pernah. Strategi jaga pelanggan akan beri margin lebih besar kerana kita jimat kos mendapatkan satu pelanggan.

Dalam kes ini, kosnya ialah RM20. Dalam peratus margin, ia adalah 40% jika jual satu dan 20% jika jual dua.
Tuan tak boleh harapkan pada channel jualan yang lain seperti dari dropship. Sebab utama, kalau saya minta bagaimana mahu scale up jumlah dropship dengan teratur, tuan tidak akan boleh terangkan dengan spesifik bersama nombor.

Kalau kita tak tahu bagaimana harus dilaksanakan. Kita akan buang masa untuk belajar bagaimana ia harus dilaksanakan. Sekali lagi, masa adalah kos yang mahal.

Berbalik kepada jaga pelanggan. Margin yang 34% setelah tolak kos produk akan naik menjadi 54% semula kerana tiada kos dapatkan pelanggan baru.

Ia jumlah peratus yang besar. Jika bahagian margin HR boleh ditambah menjadi 5% dari 2%. Kiraan akan berubah begini:
= 2500 x (100 / 5)
= 50,000

Jumlah jualan menjadi 50,000 atau bersamaan jual 2 unit produk kepada 500 pelanggan setia. Ada 3 masalah yang biasa orang baru bisnes tak sedar:

1. Dia tak pandai kira margin. Tak tahu beza margin dan markup.
2. Dia tak pandai bahagikan margin.
3. Dia tak tahu nak buat adjustment dari margin.


Lelaki Ini Mendedahkan Cara Mengurat Yang Klasik Dan Masih Relevan Hingga Kini

Nota Editor : Catatan ini asalnya diterbitkan di FB Wall Yazid Zul, seorang pensyarah UIA yang banyak berkongsi kisah teladan dan pandangan di wall beliau. Yazid Zul juga seorang yang suka mengembara.

The best and most beautiful things cannot be touched or seen. You must feel it in your heart instead.

Emak kepada orang beriman, isteri kesayangan Rasullullah s.a.w telah mengajar kaedah mengurat lelaki yang betul. Ada ikutan dalam sejarah dan kisah cinta Rasullullah s.a.w dan isterinya Khadijah iaitu ibu kepada golongan mukmin.

Khadijah 15 tahun lebih tua dari Rasullullah s.a.w. Tapi itu tidak menjadi halangan kepada perkahwinan yang bahagia. Selama perkahwinan dengan Khadijah, Rasullullah s.a.w tak berkahwin dengan sesiapa yang lain.

Kedua, Khadijah tak couple dengan Rasullullah s.a.w. Guna orang tengah.

Khadijah ni sebelum berkahwin merupakan boss atau majikan kepada Rasullullah s.a.w. Zaman tu pun Islam belum diturunkan dan Rasullullah pun belum dilantik menjadi Rasul.

Zaman tu pun zaman masyarakat jahiliah. Pergaulan bebas memang budaya zaman tu. Di sebalik semua itu, Khadijah tidak pun ber couple atau ber dating-dating dengan Rasullullah. Sebaliknya, Khadijah menghantar pekerjanya untuk berjalan dan travel bersama Rasullullah untuk menyiasat akhlak dan perangainya.

Ada manis dalam kaedah tu. Memang kalau nak kenal hati budi orang, travel sekali merupakan cara terbaik. Justeru, paling terbaik kalau kita tanya orang yang pernah travel dengan orang tu. Barulah kita tau akhlak dia. Jujurkah dia. Sopankah dia. Pervert kah dia. Pemalukah dia. Caring kah dia.

Di samping itu, khadijah sentiasa mempamerkan akhlak yang baik. Seorang yang sopan. Seorang dermawan. Seorang yang terkenal dengan perangai sopan-santun. Seorang yang penyayang. Akhlak yang mulia itu suatu tarikan yang sangat kuat untuk laki-laki yang baik. Tak perlu seksi atau gedik manja.

Teori ber couple manja dulu untuk kenal hati budi ni berlandaskan satu hipotesis yang salah. Kalau couple 8 tahun, selama 8 tahun tu penuh kepura-puraan. Laki yang gemuk pun akan tahan nafas dan cover perut buncit dia depan makwe dia. Perempuan yang pemalas kemas rumah dan tak reti masak pun akan berlakon macam suka memasak dan seorang yang tidy. Iklan semua tu.

Khadijah dah berkenan kat Rasullullah, hantar orang tengah untuk tanyakan kalau-kalau berminat. Rasullullah pun terus mengaku berminat dan kawin terus. Kan senang gitu. Takyah drama-drama lama-lama.

Kalau kita tak kahwin tapi ber couple manja lama-lama, ini akan membuka ruang maksiat dan zina. Kalau endingnya kawin pun, alangkah buruknya sesuatu perkahwinan itu dimulai dengan romen zina.

Belajarlah dari ibu orang-orang beriman. Buatlah dengan kaedah yang betul.


Cara Kreatif Bagaimana Pelajar Ini Menggambarkan Pencemaran Air Di Taiwan

Membincangkan soal pencemaran air pastinya anda membayangkan sungai yang berbau dipenuhi sampah sarap. Dalam pada itu, tiga pelajar daripada National Taiwan University of the Arts ini berjaya menarik perhatian ramai dengan membawa mesej pencemaran air ini dengan gaya yang berbeza.

Caranya, mereka telah mengumpulkan segala jenis sumber air termasuk tasik yang tercemar, sungai, laut dan longkang sekitar Taiwan untuk mendapatkan bagaimana tahap pencemaran air di negara tersebut. Seterusnya, hasil kutipan mereka dijadikan ais krim khusus untuk tontonan umum.

Dengan bahan-bahan seperti plastik, besi, merkuri yang terkandung di dalamnya maka terhasillah ais krim ciptaan mereka. Apa yang mengejutkan ramai adalah bagaimana ais krim hasil pencemaran ini mampu menghasilkan warna yang menarik. Sekali lihat, boleh tahan hipster juga ais-krim rekaan mereka. Berikut merupakan antara hasilnya.

Usaha yang dilakukan ini bersempena charity WaterAid sebagai usaha untuk menjamin orang ramai berjaya mendapatkan bekalan yang bersih.

Sekiranya anda mampu mendapatkan bekalan air bersih setiap hari, bersyukurlah kerana berdasarkan laporan, 1 daripada 10 manusia di dunia ini terkesan masalah pencemaran air yang serius.


10 Haiwan Pelik Dari Dasar Laut Yang Tak Pernah Anda Lihat. #4 Paling Pelik!

Pernahkah anda dengar nama Sotong Pontianak?

Bagaimana pula dengan Cacing Pokok Krismas, Khinzir Laut, Goblin Shark, Blob Fish?


2 Anak Perempuan Kecil Berlawan Judo Dengan Sangat Comel

Sebuah video Youtube menunjukkan dua anak kecil bertarung dalam sebuah pertandingan judo. Buat dua minit lamanya, aksi mereka sangat menghiburkan.

Kedua-dua anak ini yang dijangka berusia bawah 5 tahun, memulakan perlawanan mereka dengan menunduk kepada satu sama lain sebagai tanda hormat.

Selepas itu mereka berusaha untuk menjatuhkan pihak lawan. Lucunya, ada ketika seorang anak kecil ini gembira kerana dapat menjatuhkan pesaingnya, lalu berpusing-pusing kegembiraan, menyebabkan dia sendiri jatuh.

Kedengaran suara ibu salah seorang anak kecil ini bercakap dalam bahasa Spanish. Berkali-kali mereka berjaya menjatuhkan pihak lawan dan bangun semula. Dengan gaya mereka yang ceria, ia sangat mengujakan.

Dan akhirnya, guru judo mereka menghentikan perlawanan dengan cara yang sangat comel.

LIKE dan FOLLOW Vocket di Facebook serta Instagram


Cara Kreatif Promosi Pelancongan, Sweden Senaraikan Seluruh Negaranya Di AirBnB

Bagi mereka yang gemar mengembara, AirBnB bukanlah satu yang asing. AirBnB merupakan penyedia kediaman alternatif untuk menyewa bilik atau rumah penduduk tempatan di negara yang dikunjungi. Melalui AirBnB juga anda berpeluang melihat lebih dekat budaya dan cara hidup penduduk di negara yang dilawati.

Mereka yang menawarkan bilik dan rumah untuk disewa pula selalunya adalah individu atau usahawan yang menyediakan perkhidmatan ‘homestay’.

Tapi lain pula halnya dengan Sweden yang telah menyenaraikan seluruh negara ini di AirBnB di laman khas sweden.withairbnb.com.

Peta lokasi dan arah jalan ke destinasi turut disediakan di laman web khas di atas, sama seperti yang tersenarai di AirBnB. Review dan feedback daripada mereka yang pernah berkunjung ke lokasi tersenarai turut dimasukkan ke laman web ini.

Penyenaraian ini adalah kolaborasi bersama antara AirBnB dan Visit Sweden bagi mempromosikan negara Skandinavia ini di bawah prinsip “freedom to roam” (bebas meneroka) atau dalam bahasa tempatan di panggil “allemansrätten”. Ia adalah penyenaraian percuma dan tiada caj dikenakan oleh AirBnB kepada Sweden.

Idea di sebalik program ini adalah anda tidak perlu lagi tempah hotel atau bilik penginapan jika travel ke Sweden. Sebaliknya anda hanya perlu bawa khemah dan pacak saja di mana-mana lokasi atau ruang awam (public spaces) yang disediakan di seluruh Sweden, 365 hari, sepanjang tahun.

Secara asasnya undang-undang Sweden membenarkan rakyatnya berkhemah, meneroka alam sekitar, berkayak, dan menggunakan sumber alam semulajadi di negara tersebut.

“The freedom to roam is the principle, protected by the law, that gives all people the right to roam free in nature. Sleep on mountaintops, by the lakes, in quiet forests or beautiful meadows. Take a kayak out for a spin or experience the wildlife firsthand. Pick berries and mushrooms and flowers from the ground – all completely free of charge. The only thing you have to pay, is respect for nature and the animals living there.” – VisitSweden.com.

Bagi mereka yang gemar mengembara dan bercadang mahu ke Sweden, ini adalah satu berita baik kerana anda boleh berjimat dari segi kos menginap. Ditambah sekarang dah masuk musim bunga dan tak lama lagi Sweden bakal menyambut musim panas, jadi berkhemah bukanlah satu masalah.

Tidur di dalam khemah adalah pilihan terbaik bagi yang berbajet ciput. Apatah lagi di negara yang  memiliki kos sara hidup yang tinggi seperti Sweden. Banyak yang boleh dijimatkan di samping menikmati keindahan alam semula jadi yang masih terjaga dengan baik di negara ini.

Berikut antara lokasi menarik yang disenaraikan oleh Sweden di sweden.withairbnb.com.

Bayangkan malam hari ditemani bintang, dan siang hari ditemani pemandangan menarik, semuanya percuma di Sweden.

Mungkin Kementerian Pelancongan Malaysia juga boleh pertimbangkan idea kreatif sebegini bagi mempromosikan lokasi menarik di negara ini.

Btw, jika anda belum ada akaun AirBnB, daftar percuma di sini. Diskaun RM55 diberikan oleh AirBnB bila saja anda buat tempahan penginapan pertama di mana-mana lokasi yang bakal anda tuju. Siapa tak nak diskaun, kan?

Baca lagi: Berlin Haramkan Perkhidmatan Airbnb


Sindir Pihak Berwajib Dengan Cara Kreatif, Lihat Apa Penggiat Seni Di India Lakukan

Seorang ahli seni dari India bernama Pushparaj Appu dari Namma Bengaluru Foundation dan Baadal Nanjundaswamy mengambil keputusan untuk menegur pihak berwajib di Bengaluru tentang kualiti jalan raya yang teruk dan lambat diperbaiki.

Cara yang beliau lakukan sangat kreatif dan sarkastik tetapi memberi impak yang tinggi apabila jalan yang berlubang ditampal oleh pihak berwajib dengan segera.

Jom kita lihat hasil seni pada lubang jalan yang telah dilakukan oleh Pushparaj Appu ini.

Baca lagi: Bagaimana Warga India Membuat Protes Terhadap Syarikat Gergasi Yang Membuat Pencemaran

LIKE dan FOLLOW Vocket di Facebook serta Instagram


35 Cara Mudah Kurangkan Belanja. #23 Sangat Sempoi Dan Di Sukai Orang Bujang

Nota Editor: Tips ini asalnya diterbitkan di FB Wall Azizul Azli Ahmad, seorang pensyarah UiTM yang banyak berkongsi tentang pengurusan kewangan peribadi dan juga penulis buku Mudahnya Beli Rumah.

Tahun baru, harga barang banyak yang naik. Suka tak suka, ada barang yang terpaksa dibeli walaupun harganya lebih mahal dari tahun lepas.

Kali ini kamu mahu kongsikan pula 35 cara untuk anda kurangkan perbelanjaan. Semoga apa yang kami kongsikan ini dapat memberikan idea untuk anda berjimat cermat.

Jika kita tidak mampu tambah pendapatan di tahun 2015 ini, kurangkan perbelanjaan.

1. Batalkan langganan Astora anda
2. Guna lampu led
3. Kurang guna handphone
3. Berhenti beli majalah, akhbar dan mastika. Baca online saja
4. Hentikan keahlian gym atau golf anda, padang taman percuma
5. Bandingkan harga sebelum beli
6. Guna email ianya percuma
7. Beli barang dapur dalam jumlah banyak
8. Kurangkan wang dalam dompet
9. Banyak dirumah dari di pasaraya
10. Perpustakaan itu percuma
11. Jangan ke restoran sebaliknya ke gerai saja.
12. Pergi kedai seminggu sekali
13. Patuhi peruntukan belanja anda
14. Beli pakain hujung musim
15. Barang terpakai bukan dosa
16. Sewa bilik jika kita bujang
17. Jangan beli kereta jika masih bujang
18. Berhenti kesalun dan spa, potong timun letak dimata
19. Teliti kembali takaful anda, jangan sampai lebih belanja
20. Bawa bekal tak mengapa
21. Air kosong tetap sihat dan nikmat
22. Jangan merokok
23. Naik kenderaan awam, banyak awek di dalam
24. Kawasan perumahan yang lebih murah
25. Tukar jenama lebih murah
26. Hanya satu kad kredit had terendah
27. Mintak diskaun sebelum bayar
28. Beli bila ada diskaun
29. Tukar kenderaan kepada viva saja.
30. Melawat tempat yang percuma.
31. Beli bila ada tawaran saja
32. Henti beli dan belah
33. Nak jimat buat ulam, makan timun yang letak dimata
34. Kuih raya 3 jenis saja, siapa makan banyak kena denda
35. Baju raya untuk kanak kanak saja

Sila tambah apa yang anda lakukan, mungkin membantu yang lain.

Tidak semua orang bijak tambah wang, jika kita belum mampu mulakan dengan berjimat dahulu.

BACA : Seorang Suri Rumah Berkongsi Apa Yang Keluarga Beliau Lakukan Untuk Tidak Tersepit Dengan Kenaikan Harga Barang


Cara Langsaikan Hutang RM43K Dalam Masa 14 Bulan

Nota Editor: Tips ini telah diberikan oleh Zaidi Ismail dan telah mendapat maklum balas yang banyak dari mereka yang yang telah membacanya. Kami kongsikan semula di sini dengan izin dari penulis. Anda boleh ikuti perbincangan lanjut tentang perkongsian ini di sini.

Semua orang mempunyai cabaran kewangan dan setiap cabaran kewangan setiap orang tidak sama , ini adalah sebab utama saya tidak suka menunjukkan formula dan kiraan kewangan secara umum terutama di blog atau di media sosial dan anggap setiap kiraan dan formula tersebut boleh digunakan oleh semua orang.

Dibawah adalah contoh kes dimana tanpa formula , trik atau kaedah tertentu dapat menyelesaikan hutang sebanyak RM43K dalam masa 14 bulan sahaja , selepas tempoh tersebut dan apabila semua hutang dilangsaikan, Tuan punya kes akan dapat menyimpan RM4000 setiap bulan.

Berikut adalah dialog saya bersama yang bertanya , dengan sedikit maklumat asas dapat membantu beliau menyelesaikan hutang sedia ada.

Yang Bertanya : Assalamualaikum Tuan. Memandangkan tuan punya schedule tight saya ada sedikit persoalan berkenaan financial saya. Takut nanti saya tersalah langkah. Tuan hanya bagi pendapat sedikit sahaja sama ada baik / tidak. Saya mempunyai commitment yang sangat tinggi di mana total up adalah setiap bulan lebih kurang RM3500 saya perlu bayar.

Saya ingin ambil keputusan untuk membeli rumah ayah saya di mana saya sekarang duduk bersama orang tua saya. Saya wat pinjaman rumah kedua sebanyak RM360000 dengan monthly payment RM1700. RM110000 saya ambil untuk langsaikan hutang kereta, & segala loan. Balance RM250000 untuk ibu bapa saya. Adakah betul cadangan saya di atas?

Yang Bertanya : Terima kasih tuan. Maybe saya akan usaha jumpa tuan dahulu. [ saya tahu beliau hampir putus asa dengan jawapan saya]

Saya : Berapa simpanan ditangan? Total tunai dan berapa yang boleh disimpan setiap bulan (jika ada) ? Kata ada rumah pertama , berapa bayaran bulanan rumah pertama? Ada KWSP akaun 2 tak? [saya mula mengorek maklumat yang diperlukan]

Yang Bertanya : Simpanan di tangan tiada tuan. Simpanan untuk setiap bukan jika ikut perbelanjaan yang saya da wat dan tolak semua commitment saya boleh simpan dalam RM500.

Saya : Jika begitu , kenapa tak hanya bayar RM600 untuk kredit kad UOB , RM400 + RM500 baki bayar CIMB Lite? [ini kerana bayaran ansuran minima kad kredit cuma 5% dari baki hutang kad kredit sedia ada]

Yang Bertanya : Rumah pertama dalam pembikinan tuan. Beli rumah apartment kat Shah Alam 330000 dan sekarang baru 50%. Bayaran monthly macam dalam pictures RM750.

Saya : Dalam masa 2 bulan CIMB Lite dah boleh habis bayar

Saya : Bulan ke 3 dah boleh menyimpan RM1K sebulan.

Yang Bertanya : Dulu down payment rumah dah keluar kan RM16k , owhh.. betul juga tuan. Langkah yang baik tuan. terima kasih banyak-banyak tuan atas nasihat. Jika ada peluang saya akan attend tuan sesi 1 on 1. Saya akan bawa segala details yang saya ada bersama isteri.

Saya : CIMB kad boleh bayar RM300 jer dulu , jimat RM400

Yang Bertanya : Setiap hari saya tgok appointment..

Saya : Kalau dicampurkan jumlah yg boleh jimat / simpan bulanan = Rm400 + RM500 + RM400 + RM150 = RM1550.

RM1550 kalau simpan dalam masa 5 bulan dah boleh / tutup habis kad kredit CIMB

Saya : Maka simpanan bulanan = RM400 + RM500 + RM700 + RM150 = RM1950

Yang Bertanya : Ini memang terbaik. Eye openers untuk saya. Tak terfikir tuan [ ini biasanya akan terjadi , tidak terfikir , kenapa tak fikir ? saya tak rasa ianya sukar untuk di fikirkan]

Saya : Dalam masa 3 bulan dah boleh langsaikan personal loan Al Rajhi

Yang Bertanya : Alhamdulillah terima kasih tuan. Semoga Allah permudahkan segala urusan tuan. Sangat appreciate bantuan awal tuan ni.

Saya : Maka simpanan = Rm400 + RM500 + RM700 + RM150 + RM250 = RM2300. maknanya dari awal cuma ambil masa 10 bulan untuk selesaikan semua hutang kecuali kredit kad UOB dan PL Easy RHB sahaja. Setiap bulan dah boleh simpan Rm2300 sebulan.

Yang Bertanya : Baik tuan. Cadangan yang sangat baik.

Saya : Kalau simpan RM2K sebulan pun dah OK , dalam masa 10 bulan berikutnya dah ada RM20K , nak setelkan UOB pun boleh atau just let it be , bayar minimun , simpanan dah boleh buat modal beli rumah sewa Rm200K

Yang Bertanya : Syukur sangat-sangat. Eye openers untuk saya. Saya akan buat schedule.

Saya : Ini cuma langkah permulaan , bila kita jumpa kelak dan tahu lebih detail, mungkin pelannya akan berubah. paling tidak boleh mula selesaikan 1 hutang dlm masa 2 bulan. Bayar minima kad UOB dan CIMB + RM500 duit simpanan anda , 2 bulan dah boleh selesaikan CIMB lite dan boleh simpan ekstra RM150.

2nd month dah ada terkumpul RM2600 ( dah boleh setelkan cimb lite = RM1900)

Bulan ke 3 = RM1300 + RM150 = RM1450 + RM700 = RM2150 (total terkumpul)

Bulan ke 5 dah boleh selesaikan hutang CIMB Master = Rm5500 – RM4500 = RM1k

Yang Bertanya : Baik tuan. Terima kasih tak terhingga. Fuhhh tak sangka dapat bantuan sebegini banyak dari tuan. Saya akan cuba buat schedule sebagai langkah permulaan. Baik tuan. Saya akan wat schedule. Insha Allah saya tunjukkan kat tuan sebentar lagi. At least I can get pictures.

Saya : Stop guna kad kredit buat masa ini sehingga hutang-hutang ini dihapuskan

Yang Bertanya : Tuan, schedule seperti yang tuan suggest. Terima kasih tuan atas eye openers. Insha Allah akan buat temu janji dengan tuan untuk langsaikan kereta pula serta tambahan macam mane nak kumpul aset. Insha Allah.

PS : Bayangkan apa yang boleh dilakukan dengan simpanan sebanyak RM4000 setiap bulan?

1. Beli rumah sewa RM350K setiap 10 bulan ?

2. Melabur dalam perniagaan kecil setiap 10 bulan ?

3. Membeli saham-saham berkualiti di Bursa Saham Kuala Lumpur setiap 10 bulan ?

4. Melabur kedalam logam berharga setiap 10 bulan ?

5. Bercuti keluar negara setiap 10 bulan ?

6. Beli kereta baru secara tunai setiap 10 bulan ?

Bayangkan pula apabila yang bertanya bertemu saya kelak ketika sessi analisa kewangan dan 1 on 1 apabila saya mengambil kira KWSP , rumah yang dibeli , hutang kereta , bonus , dividen dan lain-lain kapasiti kewangan yang belum diambil kira. Bayangkan.

Maka pilihan di tangan kita sendiri , tak perlu masuk program tersontot , tak perlu buat pinjaman bodo , tak perlu pusing konar dan belit sana sini untuk membina harta dan menjadi kaya dan semuanya boleh dilakukan sendiri menggunakan apa yang ada ditangan tanpa perlu melibatkan orang lain.

BACA: Lelaki Ini Menerangkan Fungsi Sebenar Belanja Bulanan Dalam Komponen Formula Kewangan

BACA juga: Berhenti Seketika Dan Baca Artikel Ini Untuk Semak Semula Matlamat Kewangan Kita. Ini Penting

LIKE dan FOLLOW Vocket di Facebook serta Instagram


5 Petua Bisnes Oleh Remaja Yang Berjaya Menjana RM375,000 Bagi Membayar Yuran Pengajiannya

Menjual di internet bukanlah perkara baru bagi generasi masa kini bagi mencari wang tambahan. Untung atau rugi seseorang dalam perniagaan internet ini bergantung pada ilmu, pengalaman dan bakat. LeiLei Secor, remaja Amerika Syarikat berusia 19 tahun ini menggunakan kemahiran seni, pemasaran dan pengurusan masa selama 3 tahun bagi menjana wang sebanyak US$100,000 (RM375,000) di platform perniagaan internet, Etsy bagi membayar yuran pengajiannya di Universiti Virginia, Amerika Syarikat.

Etsy ialah satu tempat pasaran di mana orang dari seluruh dunia berhubung, sama ada secara online dan offline, membuat, menjual dan membeli pelbagai produk unik. Secor menjual barang kemas buatan tangan di kedai online miliknya yang dinamakan DesignedByLei.

Dia membuat dan menjual kalung rantai yang cantik berlapis, loket yang menampilkan pernyataan diri, cincin-cincin dan obsesi terbaru beliau: barang perhiasan daripada wayar.

Oleh kerana pencapaian cemerlang Secor di dalam bisnes, dia menerima anugerah National Federation of Independent Businesses’ Young Entrepreneur of the Year Award pada tahun 2014. Terbaru, dia melancarkan laman web www.designedbylei.com.

Ini adalah 5 petua terbaik dari Secor tentang bagaimana dia berjaya menjana US$100,000 di internet:

Secor menyertai Etsy pada musim panas 2012 dan cuba menjual beaded macramé bracelets. Seminggu selepas itu dia mengambil langkah berbeza dengan menukarkannya kepada barang kemas ikatan wayar apabila pembeli gagal untuk menyedari kehadiran item tersebut di Etsy. Kini, dia antara penjual popular di dalam kategori itu dengan kedudukan 186 dari 1,300 kedai Etsy yang ada.

“It didn’t sell, so I quickly changed to wire-wrap jewelry a week later”

Pemasaran media sosial adalah satu strategi yang penting untuk dikuasai. Facebook dan Twitter mungkin menjadi tapak pertama bagi permulaan perniagaan online. Namun bagi Secor, laman web yang paling besar ialah Wanelo, satu platform komuniti untuk pembeli. Ribuan orang telah melihat produknya di laman web tersebut. Facebook tidak menjana banyak trafik kerana dia tidak membayar untuk beriklan dan Pinterest pula belum berkesan penggunaannya. Dia menyatakan peniaga perlu pergi ke mana pelanggan ada dan menggunakan apa yang berfungsi untuk peniaga, walaupun ia bukan apa yang peniaga jangkakan.

“Another big one was Tumblr,”…“One of my rings got reblogged about 50,000 times.”

Secor tahu dia perlu menonjolkan barang kemas buatan tangannya di dalam industri yang sangat sesak ini. Dia berjaya berbuat sedemikian dengan memberi tumpuan utama kepada ciri-ciri kecil tetapi penting yang ada pada barang kemas dan kedainya. Contohnya, dia belajar mengambil gambar yang baik di bawah cahaya semula jadi pada hari yang mendung kerana tidak akan ada bayang-bayang di dalam gambar. Dia menggunakan kertas buku skrap sebagai latar belakang produk dan mengambil gambar itu di anjung rumahnya. Dia fokus untuk menghasilkan gambar yang akan membuatkan barang kemasnya kelihatan cantik dan lebih menarik kepada bakal pelanggan. Ia adalah satu langkah kecil yang akan memberi impak yang besar terhadap jualannya.

“A lot of jewelry looks similar but the way it’s marketed and photographed is what makes or breaks it on Etsy.”

4. Guna Apa Yang Anda Ada Dan Belajar Daripada Orang Lain

Secor ada kemahiran dan internet. Dia menggunakan kedua-duanya untuk kebaikan sendiri seperti menjana pendapatan. Baginya di luar sana terdapat banyak informasi, hanya perlu mencari. Apabila dia rasa ragu-ragu untuk mengenakan caj harga barang kemasnya, dia mencari dan melihat harga barang kemas yang hampir sama dijual oleh orang lain. Kemudian, dia menetapkan harga yang sama.

“One of the most important things is the ability to be resourceful,”…“My parents don’t have business backgrounds, so I had to spend hours and hours online researching about it. Etsy has a great forum community, and I read ecommerce blogs [and articles about] how to photograph jewelry and name your company.”

Selain menghadiri kelas-kelas pengajian dan membuat barang kemas, Secor menghabiskan masa dengan kawan-kawan, ada masa untuk tidur, dan bekerja di musim panas untuk ahli kongres tempatan. Dia melakukan semua itu dengan menggunakan masa sebaik-baiknya. Dia tidak berpeleseran di Facebook tanpa tujuan. Dia akan memuatnaik gambar-gambar di Instagram.

“Rather than scroll through Facebook aimlessly, I’ll upload photos to Instagram,”

Dia berjaya mendapatkan keseimbangan dan kegembiraan di dalam kerja-kerjanya. Dia tidak merancang untuk berhenti selepas ini.

“I want to continue making jewelry and selling it because I honestly enjoy making it,”…“It’s a job, but it’s a nice break from schoolwork.”

LIKE dan FOLLOW Vocket di Facebook serta Instagram


Cara Lelaki Dan ‘Uncle’ Ini Selesaikan Kes Kemalangan Secara Profesional Dipuji Ramai

Dalam beratus-ratus kes kemalangan melibatkan ‘terlanggar’ apabila tiada sesiapa di dalam kenderaan lain, hanya beberapa kes sahaja berjaya diselesaikan dengan baik.

Sebaliknya, ramai meninggalkan kenderaan yang dilanggar dan membuat pemilik kenderaan lain tertanya-tanya bagaimana ada kesan kemalangan pada kereta mereka.

Baru-baru ini seorang pengguna Twitter @TheFirdausYasin berkongsi satu pengalaman menarik apabila beliau bertemu dengan pasangan anak beranak yang jujur dan amanah setelah tidak sengaja terlanggar pada bahagian belakang kiri keretanya.

Mase aku nak keluar tadi, ada orang tinggalkan no telefon kat viper kereta aku, dia suruh call.

Sambung kat thread.. pic.twitter.com/43SPwAflsw

— Firdaus Yasin (@TheFirdausYasin) August 17, 2021

Kisahnya bermula apabila Firdaus terperasan ada sekeping kertas dibaluti dengan plastik yang diselit pada pengelap cermin hadapan keretanya semasa sedang memandu. Di dalam nota itu ada tertulis nombor telefon bimbit dan meminta beliau menghubungi nombor tersebut.

Sejurus itu, beliau menelefon nombor tersebut dan orang itu memaklumkan dia tidak sengaja melanggar kereta Firdaus dan segera meminta maaf atas perbuatannya. Lalu ayahnya pula berhubung dengan Firdaus untuk menyelesaikan perkara tersebut.

Lepas pi bengkel. Aku datang rumah dia, sembang utk kawtim.

Aku bgtau kat dia, bearing tayar problem.

So dia ikutla skali pi bengkel. pic.twitter.com/iAaY5wdpTV

Setelah Firdaus selesai memeriksa masalah di bengkel, beliau terus menuju ke rumah keluarga tersebut untuk berbincang dengan baik. Beliau menyatakan bearing tayar bermasalah, jadi si bapa pun turut sama mengikut Firdaus ke bengkel untuk membayar kos baik pulih kerosakkan yang dibuat oleh anaknya.

Kejadian yang berlaku tersebut membuatkan Firdaus berasa bersyukur kerana uncle tersebut berjaya mendidik anaknya agar menjadi seorang bertanggungjawab setelah melakukan kesalahan yang tidak sengaja pada orang lain. Untuk bahagian bumper yang bercalar itu, Firdaus menyatakan beliau akan menggilapnya semula sendiri.

Ciapan tersebut telah mendapat ratusan reaksi daripada pengguna Twitter yang lain. Ramai yang memuji ketiga-tiga pihak berjaya menyelesaikan isu kemalangan tersebut dengan rasional dan profesional.

Tidak kurang juga ada yang berkongsi pengalaman peribadi yang mengalami kemalangan lebih kurang seperti itu.

Pernah dapat post-it note tampal kat kereta masa park dekat parking engineering UM. That person bagitau dia minta maaf sebab langgar kereta and minta halalkan. 😭😭😭 and rasa macam siap ada tulis semoga dimurahkan rezeki. Speechless baca. https://t.co/PpMC1sKUXo

Pernah jadi benda yang sama. Dia minta cat sekali dia nak bayar. Tak boleh nak hantar cat sebab kereta ada satu je time ni siang malam pakai cari duit nak kahwin. Kira halal lah asalkan lampu dia ganti balik. https://t.co/blKzupRfba pic.twitter.com/JQThSQHP93

— bast 🚲 (@abbastajuddin) August 17, 2021

Wajar kita angkat kisah begini sempena bulan kemerdekaan #perpaduan https://t.co/vBC2rAi1JV

— Iskandar Bakri 🇲🇾 (@IskandaRso) August 17, 2021

Tahniah diucapkan kepada uncle dan anaknya yang amanah dan bertanggungjawab terhadap kesalahan yang tidak sengaja dibuat dengan meninggalkan nota bagi memudahkan Firdaus menghubungi mereka semula.

Semoga perkongsian ringkas oleh Firdaus berjaya ‘membuka mata’ kita semua agar menjadi seseorang yang amanah dah tidak lari daripada kesilapan yang dibuat supaya perkara tersebut tidak menyukar urusan orang lain pada masa akan datang.

Seorang pekerja J&T dipuji orang ramai apabila menyusun ‘parcel’ milik pelanggan dengan kemas. Baca lebih lanjut melalui pautan di bawah.

Susun Dan Letak Parcel Pelanggan Dengan Baik, Pekerja J&T Ini Raih Pujian Netizen

Mahu ‘Rider’ Pulangkan Rantai Loket, Video Rayuan Lelaki Ini Terima Perhatian Ramai

Tiada Penjarakkan Sosial, Kumpulan Ini Keluarkan Modal Beli Barang Buat Garisan Sendiri Di PPV


7 Cara Lindungi Beg ‘Check In’ Dan Barang Anda Dari Hilang Di ‘Airport’

Susulan kes bagasi dibongkar dan barang dicuri oleh pengendali bagasi di lapangan terbang!

Berikut ialah tips untuk elak barang dicuri dari bagasi dan dari dicuri ketika travel
(How to protect your luggage from being pilfered/tampered and your belongings from being stolen):

Ini memang terbaik! Beg berzip sangat senang dibuka walaupun dikunci. Cuma guna mata ballpoint pen kemudian lalukan pen di celah zip. Memang akan terbuka terus. TENGOK video ini

Tak sampai 5 saat dah terbuka! Takut? Selain itu beg yang diperbuat dari fabrik juga mudah digunting dan dipotong. Ia juga kurang tahan cuaca.

Sebab itu ramai dah beralih menggunakan zipperless luggage sebab yang boleh buka cuma kamu dan pegawai TSA yang ada kunci TSA. ‘Hard-side zipperless luggage’ juga tahan lasak, sukar ditebuk + dipecah, dan tahan cuaca! Terdapat banyak jenama zipperless luggage seperti Samsonite(contohnya siri F’lite).

Yang terlebih mahal ialah Rimowa dan Tumi (harga USD900 ke atas) tapi kalau selalu travel dan risau barang hilang, ini merupakan satu pelaburan yang baik. Saya sarankan kamu jangan lepaskan peluang untuk cari dan beli beg tanpa zip ini bila ada jualan beg di pasaraya. Memang ada dijual di pasaraya-pasaraya besar utama di Malaysia, dan juga di Lazada.

Saya beli beg ‘carry on’ tanpa zip saya di City Square JB tahun lalu dengan harga RM150 selepas diskaun, dan terbaru beg 24 inci tanpa zip tanpa jenama saya beli di Amazon dengan harga USD130. Dua-dua tak ada zip tapi ada kunci statik dengan kombinasi nombor.

Jika nak beli zipless bag ini di Lazada, boleh klik di link ini. Ada banyak pilihan dan beberapa jenama dan harga. Tinggal pilih saja.

Boleh beli paket yang tak perlu guna vakum untuk sedut angin. Jenis ini ialah jenis gulung untuk keluarkan angin. Bila guna ‘compression pack/bag’ ini susah sikitlah pencuri nak curi barang sebab makan masa dia nak gunting/buka paket apa semua. Boleh beli di Lazada, di Daiso, di kedai-kedai beg travel, atau kedai barangan outdoor.

Di Lazada ada beberapa pilihan dan jenis compression pack. Boleh klik di link ini untuk buat perbandingan harga dan jenis.

Untuk hard-side, bahan terbaik tapi berat ialah aluminium (contohnya beg Rimowa). Bahan kedua terbaik ialah Polycarbonate (PC). Ia ringan tapi hampir sama lasaknya dengan aluminium.

Bahan PC ini bila dihentak atau penyek ia tak pecah, sebaliknya ia akan kembali pada bentuk asal.

Bahan ketiga ialah Polypropylene. Bahan keempat ialah Acrylonitrile-butadine-styrene atau ABS. Beg yang 100% dibuat dengan bahan ini tidak sekuat PC dan Polypropylene tapi ia masih boleh tahan hentakan.

ABS ini biasanya dicampur dengan PC untuk menguatkan lagi bahan PC. ‘Hard-side’ yang bagus tapi murah ialah gabungan ABS+PC. Beg tanpa zip+bahan tahan lasak+kunci kombinasi nombor = pencuri kesusahan.

Perkhidmatan berbayar ini ada banyak disediakan di lapangan terbang seluruh dunia. Dah tentu bila kamu balut beg dengan plastik ini beg susah nak dibuka atau makan masa oleh pencuri. Sebelum kamu balut beg kamu sila pastikan plastik itu disahkan oleh syarikat penerbangan berkaitan yang ia sesuai untuk digunakan.

Tapi balut beg ini bukan cara kegemaran saya sebab plastik ini tak boleh diguna semula maka ia tak mesra alam. Sebab itu saya pilih untuk guna zipperless luggage. Tak perlu balut-balut! Go green when you can!

Beli jaring beg yang diperbuat dari kabel yang kebal. Namanya ialah ‘steel mesh’ yang kelihatan seperti jala ikan. Jaring kabel ini juga boleh kamu kunci di kerusi bas atau keretapi jadi pencuri tak boleh bawa lari beg kamu!

Jenama yang paling bagus ialah PacSafe. Ia ada dijual di Lazada dengan harga RM499 untuk backpack 55L, atau boleh ke laman web mereka di pacsafe.com, atau kamu boleh ke kedai-kedai outdoor dan tanya kalau ia ada dijual di sana.

Bagi yang menetap di USA semua benda ini boleh didapati samada di Amazon atau REI. Memang mahal sedikit tapi macam biasa kalau kamu selalu ber-backpack, ini semua pelaburan yang baik.

Kalau tak mampu masih boleh balut backpack dengan plastik tadi. Cuma bila kamu dah buka sekali kena balut dengan plastik baru. Dah dapat idea untuk lindungi backpack dengan cara steel mesh ini kamu dah boleh buat sendiri guna bahan-bahan tahan lasak tapi murah yang boleh dibeli di kedai perkakas.

Baca: Pengalaman Cemas Pemuda Ini Bila Backpack Dicuri ‘Homeless’ Semasa Travel Solo Di Prague

Kalau boleh beli yang boleh ‘double cross’. Tali ini boleh dibeli di kedai beg atau atas talian. Beli yang guna kombinasi nombor, bukan yang buckle. Di Lazada ada jual juga jenis ini.

Ia boleh digunakan untuk ganti mangga+kunci bila mangga hilang. Dan bila zip beg tiba-tiba putus, benda ini boleh dijadikan pemegang zip beg kamu untuk sementara waktu. Ia agak sukar dipotong terutama bila dipasang ketat.

Ini boleh dibeli di kedai perkakas atau atas talian. Benda ini memang tak dapat 100% halang pencuri jadi jangan guna semata-mata. Ini cuma untuk backup.

Kalau boleh gabungkan penggunaan beberapa atau semua benda ini, jangan bergantung pada satu cara saja. Lebih baik buat persediaan dari tak buat langsung. Memang ada benda kita tak dapat elak tapi dari banyak-banyak beg yang kita bawa dapat juga kita kurangkan kerugian bila terjadi perkara ini ye tak?

Di Lazada pun ada jual juga rupanya cable / zip tie ini. Pilih saja nak warna apa.

Contohnya jongkong emas, designer bags, kasut Louboutin dll. Kalau nak juga bawa, masukkan dalam beg carry on. Tak pun tinggalkan saja di rumah.

Kalau boleh pilih atau belilah beg yang tak nampak gempak atau mewah sangat supaya tak jadi target mudah pencuri. Kalau beg mahal tapi tanpa zip dan selamat macam Rimowa atau Tumi itu tak apa.

Kalau nampak meragukan, tak ada review, bintang sikit (3 bintang ke bawah) kalau boleh janganlah tempah demi untuk keselamatan kamu dan barang peribadi kamu. Kalau duduk di hostel jangan lupa baca kemudahan yang mereka ada. Pilihlah hostel yang ada locker yang boleh dimangga.

Ada banyak syarikat di luar sana. Contoh boleh cek laman-laman web axa.com.my atau worldnomads.com (boleh dibeli dan dituntut dari mana-mana saja di seluruh dunia).

Ia boleh dibeli ikut jumlah hari travel dan destinasi. Harga juga berpatutan. Saya rasa kalau beli perlindungan dengan syarikat penerbangan bila barang hilang mereka akan ganti kan?

Bagi saya perkara ini tak perlu kamu berkira sebab kesihatan dan nyawa itu tak ternilai harganya. Bila berlaku kematian ketika di luar negara dan kamu dah beli perlindungan, tak perlu lagi minta bantuan kewangan orang awam. Jangan dah terlambat baru nak telefon ajen takaful/perlindungan yang kamu marah haritu. It doesn’t work that way!

Ini bukan untuk elakkan beg kamu dicuri saja tapi untuk elakkan orang jahat letak dadah dll dalam beg kamu! Tak pasal-pasal kena tangkap. Ini banyak kali terjadi.

Bila travel dengan backpack, sebelum tidur dalam bas dan keretapi, sarung beg ke kaki atau tidur sambil peluk beg dan buckle ke belakang.

Kalau boleh pakai backpack cover. Susah untuk tak tidur mati terutama bila penat maka berusaha lebih sikit untuk stay alert and awake!

Lindungi barang-barang anda dan diri anda ketika travel! Jadilah traveler yang bijak dan bertanggungjawab!

Baca lagi: 19 Tips Elak Kecurian Dan Kehilangan Duit Serta Barang Penting Semasa Travel


Cara Membuat Tuntutan Jika Terima Barangan Rosak Atau Pecah Dari J&T Malaysia

Beberapa hari yang lepas, syarikat kurier J&T Express telah menjadi topik perbualan netizen apabila tular rakaman video menunjukkan pekerja syarikat penghantaran tersebut kelihatan membaling parcel yang terdapat di hub sebagai tanda mogok kepada pihak pengurusan.

Sejak rakaman tersebut tular, rata-rata rakyat Malaysia menganggap syarikat penghantaran tersebut bersikap tidak bertanggungjawab kerana tidak mengendalikan barang pengguna dengan baik kerana terdapat sebahagian daripada mereka menerima bungkusan yang rosak serta terdapat barang yang hilang.

Bagi pengguna yang pernah mengalami situasi yang sama, sebenarnya anda boleh membuat tuntutan sehingga RM400 dari pusat syarikat penghantaran tersebut.

Jadi bagi membantu pengguna membuat tuntuan jika terdapat bungkusan yang diterima rosak atau hilang dari pusat J&T Malaysia, berikut kami senaraikan langkah-langkah membuat tuntutan tersebut.

Langkah pertama bagi pengguna untuk membuat tuntutan adalah pengguna mestilah membuat aduan dalam tempoh masa 48 jam selepas bungkusan diterima. Jika pengguna gagal membuat aduan dalam tempoh yang ditetapkan, pusat J&T Malaysia akan menolak permohonan tersebut.

Seterusnya, bagi barangan yang rosak atau hilang, hanya penghantar (sender) sahaja boleh membuat tuntutan atau wakil penghantar yang diberikan kuasa oleh penghantar secara bertulis.

Jadi, jika anda adalah penerima, dapatkan pengesahan bertulis dari penghantar untuk memulakan tuntutan bagi pihak penghantar.

Langkah ketiga, pengguna hendaklah mengisi borang tuntutan ganti rugi, lampirkan bukti bayaran melalui penyata bank, resit penghantaran serta salinan kad pengenalan.

Bagi sesebuah syarikat, anda dikehendaki menyediakan borang pendaftaran perniagaan Suruhanjaya Syarikat Malaysia (SSM).

Walaupun begitu, jika dokumen-dokumen yang disenaraikan tidak lengkap, pusat J&T Malaysia berhak mendapatkan dokumen lain milik pengguna bagi memudahkan penyiasatan permintaan tuntutan tersebut.

Seterusnya, pengguna hendaklah menyediakan gambar bagi menunjukkan bungkusan tersebut mengalami kerosakan disebabkan pihak J&T Malaysia.

Kerosakan tersebut akan dinilai oleh syarikat penghantaran tersebut berdasarkan terma dan syarat yang telah ditetapkan kerana sudah menjadi tanggungjawab penghantar untuk membungkus barangan pengguna sewajarnya.

Maksudanya, jika terdapat barangan yang mudah pecah, penghantar mestilah membalut bungkusan tersebut dengan betul. Jika penghantar gagal mematuhi syarat ini, secara asasnya jika barangan tersebut rosak, ianya bukanlah kesalahan pihak J&T Malaysia malah penghantar perlu menanggung kos dan kerugian barangan tersebut.

Jumlah tuntutan bagi sesebuah barangan adalah terhad, pengguna tidak boleh membuat tuntutan mengikut kehendak kendiri tetapi ia perlu berdasarkan terma dan syarat yang telah ditetapkan oleh pihak J&T Malaysia.

Misalnya bagi barang yang hilang atau rosak yang beratnya kurang dari 2 kilogram yang dihantar secara domestik (dalam negeri), jumlah yang boleh dituntut adalah berdasarkan harga barangan yang mengalami kerosakan atau hilang.

Sebagai contoh, harga bagi sebuah kereta mainan yang dibeli dan dihantarkan adalah RM130.00. Kerosakannya adalah pada bahagian tayar yang terpatah. Tayar yang patah itu dinilaikan sebanyak RM20 sahaja jadi tuntutan barangan tersebut hanya RM20 sahaja.

Bagi situasi lain, sekiranya kereta mainan tersebut hilang, namun jumlah yang boleh dituntut hanyalah RM100 sahaja. Nilai tersebut merupakan nilai maksimum berdasarkan terma.

Walaupun begitu, jika barangan domestik yang melebihi 2.01 kilogram, harga maksimum yang boleh dituntut adalah sehingga RM300 berbeza dengan barangan dari luar negara iaitu harga maksimum yang boleh dituntut adalah sehingga RM400.

Namun, ganti rugi akan diberikan kepada jumlah yang paling rendah berdasarkan siasatan dan semakan dari pihak J&T Malaysia.

Bagi pengguna yang mempunyai pengalaman seperti ini, anda boleh membuat aduan melalui saluran talian hotline 24 jam pihak tersebut iaitu 1300-80-9000 atau emel di [email protected].

Baca perkongsian kami yang terdahulu mengenai video tular pekerja J&T melalui pautan di bawah.

Marahkan Pengurusan, Pekerja J&T Mogok Dengan Membaling Barang Pelanggan

‘Hanya Salah Faham Bukan Mogok’- J&T Minta Maaf Pekerja Campak Parcel Secara Ganas

Tular Tiada Komisyen Jika Penghantaran Kurang 1,000 Bungkusan, Lelaki Ini Kongsi Senario Sebenar Pekerja ‘Delivery’


4 Cara Untuk Anda Mohon ‘Green Card’ Dan Jadi Pemastautin Tetap Di USA

Ramai yang tanya saya macamana nak ‘migrate’ dan jadi pemastautin / PR (permanent resident) USA atau dapatkan Green Card. Buat yang bertanya atau sedang merancang, boleh baca artikel ini.

Sebelum proses permohonan, ada 4 kategori yang melayakkan anda memohon / memperoleh status PR / Green Card iaitu:

Melalui perkahwinan dengan pasangan yang merupakan rakyat USA (cara paling mudah antara semua cara);

ATAU melalui ahli keluarga iaitu pasangan dan/atau anak-anak yang berusia 21 tahun ke atas yang sudah atau belum berkahwin yang SUDAH mendapat status kerakyatan USA;

ATAU melalui ahli keluarga yang sudah memiliki Green Card;

ATAU individu yang didera oleh pasangannya/penjaganya yang merupakan rakyat atau pemegang Green Card USA;

ATAU individu di bawah kategori K-nonimmigrant (anak-anak kepada PR yang masih berada di negara kelahiran mereka);

ATAU anak-anak diplomat ke USA yang lahir di USA (tak semua kes diterima).

Baca: 10 Perkara Pelik Yang Saya Temui Sepanjang Menetap Di USA

Melalui tawaran pekerjaan di syarikat sah yang berpengkalan di USA;

ATAU melalui pelaburan di syarikat sah di USA yang sedang mencari pekerja;

ATAU individu istimewa yang berbakat besar taraf antarabangsa seperti atlet, ahli saintis, pemenang hadiah Nobel etc, ahli perniagaan;

ATAU melalui tawaran pekerjaan khas seperti pengalih bahasa Afghan/Iraq, pemberita, pekerja pertubuhan antarabangsa (PBB, dll), penjawat awam kerajaan Iraq yang membantu kerajaan USA, ahli NATO, pekerja Terusan Panama, pendakwah agama, doktor-doktor bidang tertentu.

Melalui status pelarian dan/atau pencari suaka (refugee and/or asylum seeker).

Mereka ini boleh mohon Green Card selepas SETAHUN tinggal di USA dengan status pelarian/pencari suaka. Alvin Tan itu contoh kes suaka/asylum.

Green Card Lottery (bukan judi) yang mana 50,000 visa disediakan setiap tahun untuk rakyat negara luar yang dipilih secara rawak.

Mereka yang terpilih mestilah datang dari negara yang dibenarkan untuk masuk yang juga rendah kadar penghijrahannya ke USA.

Selepas berjaya memenangi Green Card Lottery ini, ada banyak lagi proses untuk dapatkan taraf pemastautin tetap USA.

Jadi kalau anda rasa anda jatuh / layak dalam / untuk mana-mana kategori dan / atau sub-kategori di atas, anda bolehlah mohon untuk jadi pemastautin tetap USA (Green Card) ikut kategori masing-masing.

Kalau berjaya, selepas 5 tahun pegang status PR, boleh mohon untuk menjadi rakyat USA pula. Pemegang Green Card TIDAK SAMA statusnya dengan rakyat / citizen USA hanya kerana hak untuk mengundi.

Malaysia juga tidak benarkan anda punyai 2 kerakyatan (dual citizenship). Kalau tertangkap, kerakyatan Malaysia anda akan dilucutkan.

Saya ialah pemegang Green Card melalui perkahwinan dengan rakyat USA. Walau ia cara paling mudah, prosesnya bukan semudah yang disangka. Prosesnya juga jauh beza dengan proses mohon visa pelancong (B1/B2).

Sebelum saya boleh masuk untuk tinggal di USA, suami / bakal suami terlebih dahulu perlu failkan dan mohon visa K-1 yang dipanggil visa tunangan (fiancé visa) bagi pihak isteri/bakal isteri.

Proses ini ada banyak peringkat, makan masa yang lama (kes kami makan masa 7 bulan), juga makan banyak duit.

Kami melantik peguam yang arif akan hal ini yang menetap di USA. Peguam hal imigran ini tidak mahal, satu kes dari mula hingga dapat Green Card cuma $300/+-.

Kalau anda pilih untuk tak lantik peguam, proses untuk anda dapatkan visa akan jadi lebih lama (makan masa lebih 1 atau 2 tahun atau lebih dari itu).

Segala hal perlu dibuktikan termasuk hubungan yang ‘real’ antara pasangan dan bukan semata-mata untuk bawa seseorang masuk dan tinggal USA yang dipanggil ‘fraud’ (penipuan).

Jadi segala gambar-gambar bersama, mesej telefon dan email, sesi Skype, boarding pass, cop pasport dan lain-lain yang berkaitan hendaklah ditunjukkan pada pegawai kedutaan USA ke Malaysia.

Mereka juga akan tanya segala jenis soalan yang tak selesa untuk dijawab tapi perlu jawab kalau mahu diluluskan visa dan terus bersama pasangan anda.

Bila visa dah lulus, mesti segera terbang ke USA dan seterusnya tandatangan borang perkahwinan sivil di sana dalam 90 hari dari tarikh ketibaan hingga tamat tempoh visa tunangan itu. Kalau lambat, maka kena mula semula dari awal!

Banyak juga pasangan yang saya temui di Malaysia hampir atau telah putus asa kerana tekanan untuk lalui segala proses permohonan visa K-1 ini.

Ia sukar buat kami dan sangat menguji kekuatan hubungan. Kebanyakan pasangan juga terpaksa berjauhan untuk tempoh yang lama.

Jadi untuk bertemu dengan pasangan yang berjaya dan juga yang menetap di USA melalui visa K-1 ini merupakan sesuatu yang istimewa di antara kami!

Baca kisah bagaimana ‘Online Dating’ Temukan Jodoh Saya Dengan ‘Mat Saleh’ Suka Belacan